10.07.2017\t|\t17\t55\nΔευτέρα 10/7 στις 17:55 το τελευταίο επεισόδιο της σειράς.\nΖέτα Δούκα, Λεωνίδας Καλφαγιάννης, Ελισάβετ Μουτάφη, Κώστας Αποστολίδης, Νίκη Γρανά, Χάρης Κκολός, Ελένη Καρακάση, Κώστας Αποστολάκης, Βίκυ Κάβουρα, Μιχάλης Μαρκάτης, Παναγιώτα Βιτετζάκη, Ορέστης Τρίκας, Χρύσα Μιχαλοπούλου, Γιώργος Αρβανίτης, Μαρτίνα Δημοπούλου, Λεωνίδας Κουλουρής\nΔημήτρης Αρβανίτης, Θ. Ιατρίδης , Ι. Γιαννούλη\nΔύο δυναμικές, ταλαντούχες γυναίκες, τις ενώνουν και τις χωρίζουν οι ίδιες επιθυμίες, το ίδιο πάθος, ο ίδιος άντρας, το ίδιο αίμα!\nΑμάντα και Μελίσσα, δυο ταλαντούχες γυναίκες, που μοιράζονται το ίδιο πάθος για τη μουσική, το ίδιο πάθος για δημοσιότητα και δόξα αλλά και τον ίδιο άντρα. Η κόντρα ανάμεσά τους θα πάρει εκρηκτικές διαστάσεις και θα μετατρέψει την Αμάντα εν αγνοία της, σε μια σύγχρονη Μήδεια.\nΗ Αμάντα (Ζέτα Δούκα) δεν γνωρίζει ότι η νούμερο ένα αντίζηλός της, είναι η κόρη της! Η Μελίσσα (Νίκη Γρανά) επίσης δε γνωρίζει ότι στο στόχαστρό της για εκδίκηση έχει βάλει τη βιολογική της μητέρα! Ο αγώνας ανάμεσα σε μάνα και κόρη, για την επικράτηση στην καρδιά του γοητευτικού Τίμου (Λεωνίδας Καλφαγιάννης) αλλά και στο μουσικό στερέωμα, θα είναι ανελέητος και θα συμπαρασύρει και όλους όσους είναι δίπλα τους. Τα μυστικά από το παρελθόν θα στοιχειώσουν το παρόν και θα σημαδέψουν το μέλλον τους.\nΗ Μελίσα δεν υποψιάζεται ότι στην πραγματικότητα είναι υιοθετημένη από τον Αντρέα (Κώστας Αποστολίδης), ιδιοκτήτη δισκογραφικής εταιρίας και την πρώτη του σύζυγο, Jane (Τάνια Τρύπη). Ζει μαζί του και με τη δεύτερη γυναίκα του, την Ήβη (Ελισάβετ Μουτάφη) και την κόρη τους, Μυρτώ (Χρύσα Μιχαλοπούλου). Ο έρωτας της για τον Τίμο, έναν γοητευτικό συνθέτη - στιχουργό, θα τη μεταμορφώσει και θα γίνει σκοπός της ζωής της.\nΗ Αμάντα ζει με τον γιατρό σύζυγό της Σωτήρη (Χάρης Κκολός) σε έναν βαλτωμένο γάμο. Μαζί έχουν αποκτήσει μια κόρη, τη Δάφνη (Μαρτίνα Δημοπούλου). Όταν γνωρίζει τον Τίμο, τον ερωτεύεται παράφορα.\nΟ ανταγωνισμός, ανάμεσα στην Αμάντα και τη Μελίσα, θα γίνει ακόμα πιο σκληρός σε όλα τα επίπεδα, όταν στο προσκήνιο θα εμφανιστεί η Ράνια (Παναγιώτα Βιτετζάκη). Εκεί η τράπουλά θα ξαναμοιραστεί και νικητές και ηττημένοι θα αλλάξουν στρατόπεδα. Μητέρα και κόρη θα θυσιάσουν τα πάντα και τους πάντες, ακόμα και τους ίδιους τους τους εαυτούς, στη μεγαλομανή δίψα τους για προσωπική αναγνώριση.\nΈρωτας, πάθος, ίντριγκες, μυστικά, νιάτα, στη νέα δημιουργία της καθημερινής, οικογενειακής σειράς με την υπογραφή του Δημήτρη Αρβανίτη στο σενάριο και τη σκηνοθεσία.\nΟ ανατρεπτικός σκηνοθέτης, Δημήτρης Αρβανίτης, που έχει συνδέσει το όνομά του με μεγάλες τηλεοπτικές επιτυχίες όπως «Εραστής Δυτικών Προαστίων», «Η ζωή της άλλης», «Κλεμμένα Όνειρα», «Δικαίωση», «Βαθύ Κόκκινο», επιστρέφει στο Star μετά από 17 χρόνια με μια καθηλωτική ιστορία με έντονη δραματουργική πλοκή και προτείνει μία νέα αντίληψη έτσι ώστε ο τηλεθεατής να είναι μέτοχος σε ένα καινούργιο αλλά και συγχρόνως κλασσικό, οπτικό θέαμα.\nΟ Δημήτρης Αρβανίτης δήλωσε για τη νέα του δημιουργία: «Επιστρέφω στο Star με μία φιλόδοξη παραγωγή, που σκοπό έχει να προσεγγίσει το κοινό, που έχει αρχίσει ξανά να δείχνει την προτίμησή του στην ελληνική μυθοπλασία. Πρόκειται για μία νεανική, οικογενειακή σειρά με μεγάλες ίντριγκες, έρωτες, πάθη και ανταγωνισμό στο πεδίο της μουσικής. Το καστ αποτελείται από καταξιωμένους ηθοποιούς επιπέδου, μερικοί από αυτούς μάλιστα εμφανίζονται για πρώτη φορά σε καθημερινή σειρά, αναγνωρίζοντας την προσεκτική δουλειά, που έχει γίνει σε αυτή την παραγωγή».\nΣτον ρόλο της Jane η Τάνια Τρύπη.\nConcept: Δημήτρης Αρβανίτης\nΣενάριο – Ανάπτυξη: Μ. Αρβανίτη, Α. Κασάπογλου, Β. Νικολοπούλου\nΠαραγωγή: Kappa Studios – Γιάννης Καραγιάννης\nΚύκλοι - Επεισόδια\n1ος Κύκλος, 75 Επεισόδια\n1ος Κύκλος - Επεισόδιο 75\nΗ Αμάντα καλεί τον Τίμο να συναντηθούν και ζητάει τη βοήθειά του όσον αφορά στο θέμα του παιδιού. Εκείνος, ακούγοντάς την, δε θα αργήσει να κάνει τη σύνδεση των γεγονότων. Ο Αντρέας συνειδητοποιεί πως αγαπάει ακόμα τη Jane και της ζητάει να δώσουν μια δεύτερη ευκαιρία στη σχέση τους. Η Αμάντα καταρρέει στην ιδέα πως αυτός που έστησε την ιστορία με τον δήθεν θάνατο του μωρού της, ήταν ο ίδιος ο Σωτήρης. Ο Τίμος τής συμπαραστέκεται και προσπαθεί να την παρηγορήσει, αλλά ο Σωτήρης καιροφυλακτεί και η αντίδρασή του θα ανατρέψει τις ισορροπίες. Η Ήβη συνειδητοποιεί πως ο Σωτήρης την εκμεταλλεύτηκε και τον πιέζει να της πει την αλήθεια. Αυτά που θα ακούσει όμως, θα την σοκάρουν ακόμα περισσότερο. Η συναυλία της Μελίσσας τελειώνει και η εκείνη είναι έξαλλη με τον Τίμο, που δεν παρευρέθηκε σ’ αυτήν. Η Jane προσπαθεί να την ηρεμήσει, αλλά οι αποκαλύψεις, που ακολουθούν, κάνουν τα πράγματα πολύ χειρότερα. Όταν η Μελίσσα μαθαίνει πως η Κάτια είναι στην πραγματικότητα η Jane και πως η ίδια είναι υιοθετημένη, χάνει τη γη κάτω από τα πόδια της. Οι συνέπειες της αλήθειας θα είναι ολέθριες για όλους...\n1ος Κύκλος - Επεισόδιο 74\nΟ Σωτήρης παρουσιάζει στην Ήβη τον εαυτό του ως θύμα, αλλά αυτή τη φορά δεν την πείθει.. Ο Άγγελος πιάνει στα πράσα τη Ράνια και τον Γιώργο, ενώ βρίσκονται στο κρεβάτι. Η Jane παίρνει στα χέρια της τον φάκελο με τα αποτελέσματα από το τεστ DNΑ. Τα αποτελέσματα του DNA δείχνουν ότι η Μελίσσα είναι κόρη της Αμάντας. Ο Γιώργος τρέχει να προλάβει τον Άγγελο για να του εξηγήσει, όμως οι δύο φίλοι μαλώνουν άσχημα. Η Ράνια βουλιάζει στις ενοχές και ο Άγγελος φεύγει από το σπίτι. Η Μελίσσα μαθαίνει πως βρέθηκε χορηγός για να σπονσοράρει το πρώτο της άλμπουμ. Η Σύλβια τής διοργανώνει συναυλία στο μπαράκι και η Μελίσσα καλεί τη Jane στην Αρένα για να την βοηθήσει για τη μεγάλη βραδιά. Η Αμάντα, από την άλλη, μαθαίνοντας τα νέα, συνειδητοποιεί πως το άστρο της έδυσε. Λαμβάνει όμως ένα περίεργο μήνυμα, που την ειδοποιεί πως το παιδί που θεωρούσε νεκρό ζει! Ο Αντρέας εξηγεί στον Τίμο πως η Κάτια είναι στην πραγματικότητα η Jane. Οι δύο άντρες κάνουν μια κουβέντα σε εξομολογητική διάθεση και ο Αντρέας εκμυστηρεύεται στον Τίμο πως η κλινική του Σωτήρη ήταν μπλεγμένη σε παράνομες υιοθεσίες...\n1ος Κύκλος - Επεισόδιο 73\nΟ Σωτήρης αποφεύγει τα συνεχόμενα τηλεφωνήματα της Ήβης και πηγαίνει μόνος του στην χαρτοπαικτική λέσχη, όπου αυτή τη φορά χάνει πολλά χρήματα. Η Ήβη περνάει έξω από τη λέσχη, βλέπει το αυτοκίνητο του Σωτήρη και αρχίζει να αμφιβάλει για την ειλικρίνειά του. Η Αμάντα, υποψιασμένη ότι ο Σωτήρης την απατάει, προσπαθεί να κάνει μια κουβέντα μαζί του, εκείνος όμως υποπτεύεται ότι κάτι ξέρει και αποφεύγει τη συζήτηση. Ο Σωτήρης, αποφασισμένος να βγάλει τη Jane από τη μέση, παίρνει ένα όπλο και πηγαίνει να την βρει. Την παρακολουθεί και την βλέπει να μπαίνει στο εργαστήριο DNA. Εκεί, ο Σωτήρης βρίσκει έναν γνωστό του και του ζητάει να δώσει πρώτα σε αυτόν τα αποτελέσματα των εξετάσεων, που περιμένει Jane. Eκείνος δέχεται, αλλά τελικά δεν καταφέρνει να κάνει αυτό που του ζήτησε. Η Σύλβια δέχεται ένα τηλεφώνημα από κάποιον χορηγό, που θέλει να χρηματοδοτήσει την καλλιτεχνική προώθηση της Μελίσσας. Ενθουσιάζεται και αποφασίζει να μοιραστεί το νέο με τον Αντρέα. Εκείνος, όμως, δεν δείχνει τον ίδιο ενθουσιασμό. Η Ήβη ενημερώνεται για την ακύρωση της δεξίωσης και πηγαίνει οργισμένη να συναντήσει τον Σωτήρη…\n1ος Κύκλος - Επεισόδιο 72\nΗ Jane ανυπομονεί για την επόμενη επίσκεψη της Μελίσσας στο ξενοδοχείο. Θέλει με κάποιο τρόπο να πάρει δείγμα Dna για να το στείλει στο εργαστήριο για ταυτοποίηση με το dna της Αμάντας. Η Μελίσσα πηγαίνει στο ξενοδοχείο και η Jane καταφέρνει να πάρει μερικές τρίχες από τα μαλλιά της. Η Ράνια εκμυστηρεύεται στον Γιώργο την απογοήτευσή της για την απόρριψη που δέχτηκε από τον Άγγελο. Ο Γιώργος, στην προσπάθειά του να της ανεβάσει το ηθικό, παρασύρεται και την φιλάει. Η Ράνια ανταποκρίνεται. Η Μελίσσα διαβάζει ένα «αθώο» μήνυμα που έστειλε ο Τίμος στην Αμάντα και το παρεξηγεί. H γενικότερη συμπεριφορά του Τίμου όμως την πείθει ότι δεν συμβαίνει κάτι πονηρό. Ο Αντώνης ερωτεύεται την Πεπίτα και εκμυστηρεύεται στον Κλέαρχο ότι σκοπεύει να της ζητήσει να συζήσουν. Η Σύλβια εντυπωσιάζεται από τις σεξουαλικές επιδώσεις του Μάριου. Η Πεπίτα τούς βλέπει μαζί και χάνει τη γη κάτω από τα πόδια της, όταν πληροφορείται από τη Σύλβια για το πόσο καλός εραστής είναι ο Μάριος…\n1ος Κύκλος - Επεισόδιο 71\nΗ Μελίσσα και ο Τίμος αποφασίζουν να «θάψουν» το παρελθόν τους και να κάνουν μαζί μια καινούρια αρχή. Ο Γιώργος ενθαρρύνει τον Μάριο να συνεχίσει να φλερτάρει τη Σύλβια, καθώς φαίνεται ότι εκείνη ενδιαφέρεται. Η Ήβη πέφτει στην καλοστημένη παγίδα του Σωτήρη με το ίδρυμα, χωρίς να ξέρει ότι εκείνος θέλει να της φάει τα λεφτά. Η Ράνια αποκαλύπτει στον Άγγελο πως είναι ερωτευμένη μαζί του και του δίνει ένα φιλί. Εκείνος όμως την απομακρύνει και την απορρίπτει για να μην πικράνει τον Γιώργο. Ο Αντώνης σκοντάφτει και χτυπάει το πόδι του και η Πεπίτα βρίσκει ευκαιρία να τον πάρει σπίτι της για να τον περιποιηθεί. Ο Αντρέας λέει στον Σωτήρη ότι η Jane έχει επιστρέψει και εκείνος αποφασίζει να λάβει τα μέτρα του. Η Αμάντα εκμυστηρεύεται στη Jane την ιστορία με το χαμένο της παιδί. Εκείνη σοκάρεται, καθώς συνειδητοποιεί πως αυτό το παιδί μπορεί να είναι η Μελίσσα. Αποφασίζει να προχωρήσει σε τεστ DNA. Η Δάφνη προκαλεί τον Κλέαρχο και τον φιλάει αιφνιδιαστικά. Ο Μάριος πλησιάζει τη Σύλβια και ο Αντώνης ενδίδει στην πολιορκία της Πεπίτας. Ο Σωτήρης πηγαίνει στο ξενοδοχείο της Jane και προσπαθεί να τη δολοφονήσει. Η Jane γλιτώνει από καθαρή τύχη, αλλά ο Σωτήρης την απειλεί ότι θα επιστρέψει...\n1ος Κύκλος - Επεισόδιο 70\nΟ Σωτήρης πηγαίνει την Αμάντα στην κλινική και της δείχνει τα πλαστά αρχεία, χωρίς να της αποκαλύψει την αλήθεια. Έτσι την πείθει ότι η κλινική του είναι καθαρή και την κάνει να νιώθει τύψεις. Ο Μάριος λέει στην Πεπίτα για το βράδυ που πέρασε με τη Σύλβια και εκείνη χάνει τη γη κάτω από τα πόδια της. Ο Αντρέας συναντάει ξανά τη Jane στη μονοκατοικία και την αναστατώνει, λέγοντάς της ότι γνωρίζει τον λόγο που επέστρεψε στην Ελλάδα! Η Αμάντα καταρρέει μόλις συνειδητοποιεί ότι ο Σωτήρης έμπλεξε ξανά με τον τζόγο και ότι είναι πιθανό να έχει και ερωμένη. Τηλεφωνεί στον Τίμο για συμπαράσταση, αλλά δεν βρίσκει την ανταπόκριση που περίμενε από αυτόν. Η Δάφνη την βλέπει να κλαίει και, καθώς την παρηγορεί, της αποκαλύπτει άθελά της το μπλέξιμο του Σωτήρη με τους τοκογλύφους. Η Αμάντα παραξενεύεται πολύ μ’ αυτό που μαθαίνει. Ο Αντρέας και η Jane έρχονται για μια ακόμη φορά αντιμέτωποι. Εκείνη νιώθει ανακούφιση, όταν συνειδητοποιεί ότι ο Αντρέας δεν ξέρει την αλήθεια για την κατάσταση της υγείας της. Παράλληλα, όμως, πικραίνεται από τη συμπεριφορά του, όταν της λέει ότι θα προτιμούσε να είχε πεθάνει. Αλλά, όσο κι αν ο Αντρέας επιμένει να της ζητάει να φύγει, εκείνη είναι αποφασισμένη να μην εγκαταλείψει ποτέ ξανά τη Μελίσσα...\n1ος Κύκλος - Επεισόδιο 69\nΗ Μελίσσα, από μια κλήση που έγινε από το κινητό της, υποψιάζεται ότι ο Αντρέας έχει έρθει σε επαφή με τη Jane και πηγαίνει στο ξενοδοχείο. Εκεί, βρίσκει τον Αντρέα. Εκείνος και η Jane αναγκάζονται να παίξουν θέατρο για να την πείσουν ότι δεν γνωρίζονται. Η Μελίσσα πείθεται και ζητάει από τον Αντρέα να εντάξει τη Jane στο δυναμικό της Arena, ώστε να μπορεί να τη μανατζάρει. Ο Μάριος βλέπει κάποιον να επιτίθεται στη Σύλβια για να τη ληστέψει. Παρεμβαίνει άμεσα και αναγκάζει τον ληστή να τραπεί σε φυγή. Η Σύλβια, σοκαρισμένη, αποδέχεται την πρόταση του Μάριου να τη συνοδεύσει στο σπίτι της. Η Σύλβια και ο Μάριος περνούν μαζί το βράδυ στο σπίτι της. Η Μυρτώ και η Δάφνη στέλνουν στον Κλέαρχο στίχους για τραγούδια, που έχει γράψει η καθεμία, χωρίς να υπάρχει κάποια συνεννόηση μεταξύ τους. Ο Κλέαρχος υπόσχεται και στις δύο ότι θα τα μελοποιήσει. Ωστόσο, οι στίχοι που του έστειλε η Μυρτώ δεν του αρέσουν καθόλου. Η Μελίσσα εξομολογείται στον Τίμο τον έρωτά της. Η Αμάντα συνεχίζει να ψάχνει πληροφορίες για τις παράνομες υιοθεσίες, που σχετίζονται με την κλινική του Σωτήρη...\n1ος Κύκλος - Επεισόδιο 68\nΗ Μελίσσα επισκέπτεται τη Jane συναισθηματικά φορτισμένη και εκείνη ταράζεται, νομίζοντας πως της μίλησε ο Αντρέας και προσπαθεί να της εξηγήσει. Πριν προλάβει να πει πολλά, όμως, η Μελίσσα τής εξηγεί τον λόγο που είναι θυμωμένη και η Jane ησυχάζει. Ο Αντρέας τσακώνεται με την Ήβη για τον Σωτήρη και την επιμονή της να τον βλέπει τόσο αθώο. Μόλις η Ήβη φεύγει από το σπίτι, εκείνος παίρνει τηλέφωνο τη Jane και της ζητά να βρεθούν ξανά. Η Ήβη και ο Σωτήρης πηγαίνουν στην παράνομη χαρτοπαικτική λέσχη και βγαίνουν ξανά κερδισμένοι. Τότε η Ήβη του εμπιστεύεται ένα μεγάλο χρηματικό ποσό. Όμως, κατά τη διάρκεια μίας ακόμα ερωτικής τους περίπτυξης, το σκουλαρίκι της Ήβης πέφτει μέσα στο αυτοκίνητο του Σωτήρη και στη συνέχεια το βρίσκει η Αμάντα. Η Ράνια ανησυχεί για τον Μάριο, που δεν έχει επιστρέψει ακόμα στο μπαρ. Ο Γιώργος ανησυχεί μήπως ο Μάριος έκανε καμία τρέλα επειδή τον απέρριψε για ακόμα μία φορά η Πεπίτα. Η Αμάντα εξομολογείται στη Δάφνη όλη την αλήθεια για το παρελθόν της με τα ναρκωτικά. Παράλληλα, ο εφιάλτης με το νεκρό παιδί της συνεχίζει να τη στοιχειώνει…\n1ος Κύκλος - Επεισόδιο 67\nΟ Τίμος και η Μελίσσα, μετά την ερωτική τους επαφή, συμφωνούν να κρατήσουν τη σχέση τους μυστική από τον Αντρέα. Η Αμάντα εντοπίζει την Ελισάβετ Ραπτοπούλου, τη γυναίκα που της είχαν πάρει το παιδί και μαθαίνει πως εκείνη δεν γέννησε στην κλινική του Σωτήρη. Αυτό την ηρεμεί προσωρινά. Η Jane, μετά από το συμβάν με τον Αντρέα, τηλεφωνεί στη Μελίσσα, γιατί φοβάται μην της πει ο Αντρέας την αλήθεια για το ποια είναι. Η Μελίσσα δεν το σηκώνει, επειδή είναι με τον Τίμο και η Jane ανησυχεί ακόμα περισσότερο. Η Ήβη παρακινεί τον Σωτήρη να πάνε το βράδυ στη λέσχη για να παίξουν πόκερ. Η Ράνια επιστρέφει στο σπίτι του Άγγελου και του Γιώργου για να συγκατοικήσουν και πάλι. Ο Τίμος και η Μελίσσα πηγαίνουν στο στούντιο για να κάνουν πρόβα στο τραγούδι της Jane. Ο Αντρέας τους ζητά να μην ηχογραφήσουν το συγκεκριμένο τραγούδι, με αποτέλεσμα να τσακωθεί με τη Μελίσσα. Η Δάφνη, γυρίζοντας στο σπίτι, βλέπει την Αμάντα να κλείνει ενοχικά το λάπτοπ της. Νομίζει πως η μητέρα της έχει εραστή και της ζητά επιτακτικά να της δείξει τι κοίταζε στο λάπτοπ. Τότε, η Αμάντα αποφασίζει να της πει την αλήθεια, σχετικά με το μωρό, που έχασε στη γέννα…\n1ος Κύκλος - Επεισόδιο 66\nΗ Πεπίτα προειδοποιεί τη Ράνια να μην προχωρήσει στη συγκατοίκηση με τα παιδιά, αν νιώθει ερωτική έλξη για κάποιον από τους δύο, διότι θα χαλάσει τη φιλία τους. Η Μελίσσα προσπαθεί να προσεγγίσει τον Τίμο, όμως εκείνος, επηρεασμένος από τον καυγά του με την Αμάντα, τη διώχνει. Η Ράνια επιστρέφει στο σπίτι των παιδιών, αλλά πριν φύγει από το σπίτι του Τίμου τον συμβουλεύει να δώσει μια ευκαιρία στη Μελίσσα. Η Πεπίτα προσεγγίζει τον Αντώνη, αλλά εκείνος προσπαθεί να την αποφύγει. Ο Τίμος βλέπει την Αμάντα με τον Σωτήρη στο μπαρ και θυμώνει. Φεύγει έξαλλος και πηγαίνει να βρει τη Μελίσσα. Η Jane περνάει από τη μονοκατοικία. Εκεί βλέπει τον Αντρέα και εκείνος παθαίνει σοκ μόλις την αντικρίζει. Μετά το πρώτο σοκ, τής ζητάει να φύγει και να τους αφήσει ήσυχους, και εκείνον και την κόρη τους. Η Σύλβια υποψιάζεται ότι η Πεπίτα και ο Αντώνης έχουν ερωτική σχέση και εκμυστηρεύεται στον Μάριο τις υποψίες της. Ο Μάριος νιώθει να χάνει οριστικά την Πεπίτα. Πηγαίνει να της μιλήσει και εκείνη τού λέει πως δεν έχει κάτι ακόμα με τον Αντώνη, αλλά δεν αποκλείει τίποτα. Ο Τίμος και η Μελίσσα κάνουν έρωτα για πρώτη φορά…\n1ος Κύκλος - Επεισόδιο 65\nΟ Τίμος και η Μελίσσα έρχονται πολύ κοντά και φιλιούνται. Την ίδια ώρα, η Αμάντα κατευθύνεται προς το στούντιο. Η Ράνια αποφασίζει να επιστρέψει στο σπίτι των παιδιών. Ανακοινώνει την απόφασή της στον Άγγελο και εκείνος ενθουσιάζεται. Ο Τίμος προσπερνάει τη Μελίσσα για να μιλήσει με την Αμάντα, καθώς καταλαβαίνει ότι η Αμάντα δεν είναι σε καλή ψυχολογική κατάσταση και το γεγονός αυτό απογοητεύει τη Μελίσσα. Ο Σωτήρης ανησυχεί για τις έρευνες, που ξεκίνησαν γύρω από τις παράνομες υιοθεσίες. Την ίδια ώρα, η Αμάντα εξομολογείται την αλήθεια στον Τίμο για το παιδί που έχασε τότε. Του εξηγεί πως δεν μπορεί να ησυχάσει και νιώθει πως το παιδί ζει κάπου εκεί έξω. Η Μελίσσα εξομολογείται στη Jane τον έρωτά της για τον Τίμο κι εκείνη τη συμβουλεύει να τον διεκδικήσει. Ο Τίμος προσπαθεί να δείξει κατανόηση στην ιστορία, που του εκμυστηρεύθηκε η Αμάντα, αλλά το μυαλό του τρέχει στο δικό τους παιδί και στην έκτρωση, που έκανε κάποτε η Αμάντα, με αποτέλεσμα να πει πράγματα που δεν τα εννοεί και να μαλώσουν άσχημα. Η Μυρτώ βρίσκει όνομα για το γκρουπάκι, που δημιούργησαν με τη Δάφνη και τον Κλέαρχο, αλλά δεν συμμερίζεται τον ενθουσιασμό τους…\n1ος Κύκλος - Επεισόδιο 64\nΟ Άγγελος και ο Γιώργος δεν βρίσκουν συγκάτοικο και φοβούνται ότι θα αναγκαστούν να αφήσουν το σπίτι. Η Ήβη παθιάζεται τόσο πολύ με τον τζόγο, αλλά και με την παράνομη σχέση της με τον Σωτήρη και μοιάζει να μην την ενδιαφέρει τίποτα! Η Αμάντα διερευνά την είδηση με τη γυναίκα και την παράνομη υιοθεσία. Η Jane κάνει μια απόπειρα να μιλήσει στη Μελίσσα για την αληθινή της ταυτότητα. Καταλαβαίνει όμως ότι θα την χάσει για πάντα και αναδιπλώνεται. Ο Αντρέας δίνει στον Τίμο να διασκευάσει ένα τραγούδι της Jane και να το δώσει στη Μελίσσα να το ερμηνεύσει, χωρίς όμως να της αποκαλύψει ότι ανήκε στη μητέρα της. Ο Κλέαρχος προσπαθεί να ηρεμήσει τη Μυρτώ, που ζηλεύει τη Δάφνη, αλλά δεν είναι ιδιαίτερα πειστικός. Η Δάφνη βρίσκει την ευκαιρία να είναι συνέχεια μαζί τους. Η Μυρτώ απαιτεί από τον Κλέαρχο να την συνετίσει. Η Πεπίτα λέει στον Γιώργο ότι πιστεύει πως τόσο ο ίδιος όσο και ο Άγγελος είναι κολλημένοι με τη Ράνια! Ο Γιώργος φυσικά το αρνείται, αλλά η Πεπίτα δεν πείθεται. Η Μελίσσα ακούει το τραγούδι της Jane, νομίζοντας ότι είναι του Τίμου και ενθουσιάζεται!\n1ος Κύκλος - Επεισόδιο 63\nΗ Μυρτώ εκμυστηρεύεται στον Κλέαρχο τον θυμό και τη δυσαρέσκειά της για τη συμπεριφορά της Δάφνης και τον ενημερώνει ότι δεν θέλει να έχει καμία συμμετοχή στο μουσικό γκρουπ. Ο Άγγελος ζητάει από τον Μάριο χρήματα για την εθελοντική εργασία, που πρόσφεραν μαζί με τον Γιώργο το προηγούμενο βράδυ στο μπαρ, ενώ παράλληλα βάζει αγγελία στην εφημερίδα για να βρουν συγκάτοικο, παρά τις αντιρρήσεις του Γιώργου. Η Μελίσσα παροτρύνει τον Αντρέα να έρθει σε επαφή με την Κάτια! Η Ήβη μοιάζει να εθίζεται στον τζόγο, καθώς ζητάει από τον Σωτήρη να την αφήσει να παίξει. Ο Κλέαρχος προσπαθεί να εξηγήσει στη Μυρτώ την παρουσία της Δάφνης το απόγευμα σπίτι του, εκείνη όμως δεν απαντά στις κλήσεις του. Ο Κλέαρχος εξομολογείται στην Πεπίτα ότι είναι διχασμένος ανάμεσα στα δυο κορίτσια. Η Μελίσσα και ο Τίμος έρχονται πιο κοντά. Η Αμάντα βλέπει ένα ρεπορτάζ για μια γυναίκα, που βρήκε το παιδί της, που νόμιζε πεθαμένο, μετά από είκοσι χρόνια. Η είδηση αυτή ταράζει βαθιά την Αμάντα και φέρνει στο προσκήνιο όλο το παρελθόν της...\n1ος Κύκλος - Επεισόδιο 62\nΗ Jane δέχεται επίσκεψη από τον Σωτήρη, που την απειλεί πως αν δεν φύγει από την Ελλάδα, θα έχει άσχημα ξεμπερδέματα μαζί του. Η Αμάντα μαθαίνει από τον Αντρέα ότι η Κάτια Αυγερινού είναι αυτή που γνωστοποίησε στη Μελίσσα το θάνατο της Jane. Παρ’ όλα αυτά η Αμάντα επιλεγεί να μην του αποκαλύψει την αλήθεια και πραγματοποιεί μια επίσκεψη στο ξενοδοχείο της Jane. Την πιέζει να πει στη Μελίσσα ότι είναι η μητέρα της, ενώ παράλληλα της αποκαλύπτει ότι γνωρίζει για την υιοθεσία της Μελίσσας. Η Μελίσσα και ο Τίμος πηγαίνουν για πρόβα στο σπίτι του Τίμου, όπου και έρχονται για ακόμα μία φορά κοντά με έντονη ερωτική διάθεση, η όποια δεν προλαβαίνει να εκδηλωθεί, καθώς εμφανίζεται η Αμάντα. Η Μελίσσα φεύγει από το σπίτι ενοχλημένη από την παρουσία της Αμάντας και θα πηγαίνει στη Jane για να της ανακοινώνει τη διάθεση της να αφεθεί οριστικά και αποκλειστικά στην καλλιτεχνική καθοδήγησή της. Η Αμάντα αποκαλύπτει στον Τίμο το μυστικό του Αντρέα, ότι η Μελίσσα είναι υιοθετημένη. Ο Σωτήρης ζητάει από την Ήβη να βρεθούν για ακόμα μία φορά και να επαναλάβουν αυτό ακριβώς έκαναν το προηγούμενο βράδυ και η Ήβη δέχεται, λέγοντας ψέματα στον Αντρέα...\n1ος Κύκλος - Επεισόδιο 61\nΟ Κλέαρχος πείθει την Πεπίτα να πάει στο μπαρ του Μάριου να τον ακούσει. Η Μυρτώ είναι πολύ αγχωμένη για την επικείμενη συναυλία και αυτό της «βγαίνει» και στη σκηνή, καθώς ανεβαίνοντας χάνει τα λόγια της. Αντίθετα, η Δάφνη είναι ενθουσιασμένη με την εμπειρία της και τους προτείνει να κάνουν γκρουπάκι. Ο Σωτήρης ζητάει τη βοήθεια της Ήβης για να ξελασπώσει στη λέσχη. Η Ήβη τού δανείζει χρήματα κι εκείνος κερδίζει. Πάνω στον ενθουσιασμό τους, οι δυο τους φιλιούνται με πάθος μέσα στο αυτοκίνητο. Η Ράνια, ο Άγγελος και ο Γιώργος αποφασίζουν να αποκαταστήσουν τη σχέση Μάριου-Πεπίτας και ανεβάζουν την Πεπίτα στη σκηνή, λέγοντας πως είναι εντολή Μάριου. Η Πεπίτα «σκίζει» και λίγο αργότερα τα ξαναβρίσκει με τον Μάριο, σε φιλικό όμως επίπεδο. Η Μελίσσα λέει στην Ήβη πως η Jane πέθανε. Το ίδιο λέει και ο Τίμος στην Αμάντα. Εκείνη κάνει δήθεν πως ταράζεται και πηγαίνει να βρει τον Αντρέα. Η Ήβη βρίσκει τον Αντρέα στο πατρικό της Μελίσσας. Εκεί μαθαίνει έκπληκτη από εκείνον πως η Μελίσσα είναι υιοθετημένη. Ο Άγγελος αποφασίζει να ξεχάσει οριστικά το ενδεχόμενο επιστροφής της Ράνιας…\n1ος Κύκλος - Επεισόδιο 60\nΟ Τίμος συμβουλεύει τη Ράνια να σκεφτεί σοβαρά τη συγκατοίκηση με τα παιδιά, καθώς διακρίνει πως δεν τους ενώνει μόνο φιλία. Εκείνη, με τη σειρά της, τον συμβουλεύει να ξεκολλήσει από την Αμάντα και να κοιτάξει μπροστά. Η Jane πηγαίνει τη Μελίσσα στο πατρικό της και την προτρέπει να θυμηθεί τις καλές στιγμές, που έχει περάσει εκεί. Η Μελίσσα όμως ξαναζεί τις εικόνες της εγκατάλειψης. Η Ήβη επισκέπτεται τον Σωτήρη γεμάτη παράπονο για τη στάση του Αντρέα, που δεν μπορεί να ξεπεράσει τη Jane. Ζορισμένος κι εκείνος από την απόρριψη της Αμάντας, τη φιλάει. Ο Αντρέας βρίσκει τη Μελίσσα στο πατρικό και μαλώνουν για μια ακόμη φορά για το κόλλημά του με τη Jane. Η Μελίσσα τού αποκαλύπτει πως η Jane πέθανε και μετά βρίσκει παρηγοριά στο σπίτι του Τίμου. Ο Τίμος με τη Μελίσσα έρχονται πολύ κοντά. Τους διακόπτει όμως ο Αντρέας, που φτάνει στο σπίτι του Τίμου για να του μιλήσει για τον θάνατο της Jane. Η Μελίσσα κρύβεται στην κρεβατοκάμαρα. Ο Αντρέας, σε πολύ άσχημη ψυχολογική κατάσταση, δεν μπορεί να πιστέψει την απώλεια της πρώην γυναίκας του…\n1ος Κύκλος - Επεισόδιο 59\nΟ Σωτήρης ζητάει από τη Jane να φύγει αμέσως από την Ελλάδα και να επιστρέψει στην Αμερική. Την απειλεί πως αν δεν το κάνει, θα τα αποκαλύψει όλα στον Αντρέα. Εκείνη με τη σειρά της περνάει στην αντεπίθεση και τον απειλεί πως, αν την προδώσει, θα αποκαλύψει στον Αντρέα τα πάντα γύρω από την παράνομη υιοθεσία της Μελίσσας. Την ίδια ώρα, η Μελίσσα και ο Τίμος συνεχίζουν τις πρόβες για το νέο της cd. Η Μελίσσα, όμως, εξακολουθεί να μην μπορεί να τραγουδήσει με συναίσθημα. Η Δάφνη, σε μια προσπάθεια να δημιουργήσει πρόβλημα στη Μυρτώ και τον Κλέαρχο, λέει μπροστά σε όλους ότι εκείνος είναι πρωτάρης στο σεξ. Αυτό, όπως είναι φυσικό, τον φέρνει σε μεγάλη αμηχανία. Η Jane καταλαβαίνει πως η Μελίσσα έχει αρχίσει να ερωτεύεται τον Τίμο, αλλά η Μελίσσα το αρνείται. Ο Σωτήρης προσπαθεί να παρασύρει την Αμάντα σε μια ερωτική βραδιά, αλλά εκείνη τον αποφεύγει, γεγονός που τον εκνευρίζει ακόμα περισσότερο. Ο Αντρέας υποφέρει από εφιάλτες και παραμιλάει, φωνάζοντας το όνομα της Jane. Η Ήβη ξυπνάει, τον ακούει και γίνεται έξαλλη, αλλά αποφασίζει να μην του πει τίποτα...\n1ος Κύκλος - Επεισόδιο 58\nΟ Μάριος βρίσκει τον Τίμο σε άσχημη κατάσταση και οι δύο τους μοιράζονται τα προβλήματά τους. Αλλά και η Πεπίτα περνάει δύσκολες ώρες, καθώς δεν τολμάει να πλησιάσει στο μπαρ και να αντιμετωπίσει τον Μάριο. Η Αμάντα επισκέπτεται τον Αντρέα. Εκείνος διακρίνει το πεσμένο ηθικό της και προσπαθεί να την εμψυχώσει σαν φίλος. Της λέει πως ο ίδιος θεωρεί ότι η καριέρα της δεν έχει φτάσει ακόμη στο τέλος της. Η Αμάντα μπαίνει στο στούντιο και παρακολουθεί για λίγο την πρόβα της Μελίσσας. Εκείνη, όμως, ενοχλείται που την βλέπει. Όταν η Αμάντα μένει μόνη της με τον Τίμο και αρχίζουν να συζητούν, τού χρεώνει άθελά της την αποτυχία του cd. Το αποτέλεσμα είναι οι δυο τους να μαλώσουν άσχημα. Ο Σωτήρης παρακολουθεί την Αμάντα και την βλέπει να μπαίνει στο ξενοδοχείο, όπου μένει η Jane. Η Δάφνη προσπαθεί να φαίνεται άνετη μπροστά στον Κλέαρχο και τη Μυρτώ. Ο Γιώργος και ο Άγγελος πιέζουν τη Ράνια να γυρίσει στο σπίτι τους και εκείνη δείχνει ότι αρχίζει να το σκέφτεται. Ο Σωτήρης εμφανίζεται μπροστά στη Jane. Εκείνη, μετά το αρχικό σοκ, τού εξηγεί για την αρρώστια της και του ζητάει λίγο χρόνο...\n1ος Κύκλος - Επεισόδιο 57\nΟ Μάριος μαραζώνει μετά την απόρριψη της Πεπίτας και δεν ασχολείται καθόλου με το μπαρ. Η Ράνια, στη συνάντηση με το Γιώργο και τον Άγγελο, τους ζητάει να βοηθήσουν στο μπαρ και να πληρωθούν γι’ αυτό. Εκείνοι δέχονται και καταφέρνουν να ξεσηκώσουν το μαγαζί και να απογειώσουν τις εισπράξεις. Μια τυχαία βραδινή συνάντηση του Τίμου και της Μελίσσας στο στούντιο θα οδηγήσει σε ακόμα μια σύγκρουση ανάμεσά τους. Αυτή η σύγκρουση, όμως, θα τους φέρει επικίνδυνα κοντά! Ο Γιώργος και ο Άγγελος συνοδεύουν τη Ράνια στο σπίτι του Τίμου. Εκμεταλλεύονται το γεγονός ότι φοβάται το σκοτάδι και μένουν όλη τη νύχτα μαζί της. Την ίδια ώρα, ο Τίμος πιέζει τη Μελίσσα να τραγουδήσει πιο συναισθηματικά. Όταν εκείνη τα καταφέρνει, ο Τίμος έρχεται σ’ επαφή με την ευάλωτη πλευρά του εαυτού της. Αυτό ξυπνάει και σ’ εκείνον αισθήματα. Αποδεικνύεται, όμως, πως εκείνη, που κυριαρχεί ακόμα στην καρδιά του, είναι η Αμάντα. Έτσι, η Μελίσσα απογοητεύεται για μια ακόμη φορά. Η Αμάντα υποφέρει από τον γνωστό εφιάλτη, που την κάνει να ξαγρυπνά. Βλέπει τον Σωτήρη να γυρίζει σπίτι τα ξημερώματα και τον κατηγορεί ότι ξανάρχισε τον τζόγο. Εκείνος το αρνείται, αλλά η Αμάντα δεν πείθεται. Το επόμενο πρωί μαλώνουν άσχημα, καθώς η Αμάντα περνάει κρίση σχετικά με το μέλλον της καριέρας της και ο Σωτήρης την κατηγορεί ότι ενδιαφέρεται μόνο για τον εαυτό της...\n1ος Κύκλος - Επεισόδιο 56\nΗ Ήβη πηγαίνει απρόσκλητη στο σπίτι της Αμάντας και της ζητάει να πιούνε καφέ. Η Αμάντα προσπαθεί να καταλάβει το σκοπό της επίσκεψής της και η Ήβη βλέπει ότι της λέει ψέματα, καθώς δεν παραδέχεται ότι πήγε στο ξενοδοχείο. Ο Γιώργος μαθαίνει από τον Άγγελο ότι απολύθηκε από την κλινική του Σωτήρη και χάνει τη γη κάτω από τα πόδια του. Απελπισμένος, επιμένει να πάνε οι δυο τους στη συνάντηση, που έχει ζητήσει η Ράνια, ελπίζοντας ότι θα τους ανακοινώσει την επιστροφή της στο σπίτι. Η Ήβη ενημερώνει τον Σωτήρη για την παρουσία της Αμάντας στο ξενοδοχείο και εκείνος αρχίζει να την υποψιάζεται. Ο Τίμος αποφασίζει να πάρει πίσω το κομμάτι, που έγραψε για τη Μελίσσα και οι δυο τους έρχονται, για ακόμα μία φορά, σε σύγκρουση. Η Μελίσσα ζητάει τη βοήθεια της Jane για να μπορέσει να βελτιώσει την ερμηνεία της και να προσθέσει συναίσθημα. H Πωλίνα επισημαίνει στη Jane ότι πρέπει να αποκαλύψει την αλήθεια στη Μελίσσα, πριν το κάνει η Αμάντα. Ο Αντρέας προειδοποιεί τον Τίμο να μην πληγώσει την κόρη του, διότι αυτό θα σημάνει το τέλος της φιλίας τους. Επίσης, ζητάει από τη Μελίσσα να προστατεύσει τον εαυτό της από τα συναισθήματα, που μπορούν να γεννηθούν για τον Τίμο. Ο Κλέαρχος και η Δάφνη βρίσκονται για ακόμα μια φορά μόνοι τους. Εκείνος την πιέζει να ολοκληρώσουν ερωτικά τη σχέση τους, αλλά εκείνη αρνείται πεισματικά και δηλώνει ανέτοιμη…\n1ος Κύκλος - Επεισόδιο 55\nΗ Δάφνη προφασίζεται ότι είναι άρρωστη για να μην πάει στο σχολείο και να συναντήσει τον Κλέαρχο με τη Μυρτώ. Η Ήβη ετοιμάζεται να συναντήσει τον Σωτήρη για την εκδήλωση, που ετοιμάζουν. Η Jane λέει στην Αμάντα για την αρρώστια της και την παρακαλεί να μην πει σε κανέναν ότι έχει επιστρέψει στην Ελλάδα. Η Μελίσσα συμβουλεύει τη Μυρτώ να μην ενδώσει στον Κλέαρχο, αν δεν είναι σίγουρη. Η Πεπίτα και ο Μάριος, μετά τη νύχτα που προηγήθηκε, βρίσκονται και οι δύο σε πολύ άσχημη ψυχολογική κατάσταση. Η Ήβη αναλαμβάνει να πείσει τον ιδιοκτήτη του ξενοδοχείου να μειώσει την τιμή για την αίθουσα της εκδήλωσης και ο Σωτήρης τής υπόσχεται ένα δείπνο μόνο για τους δυο τους. Στα γραφεία της Αrena, η Σύλβια και ο Αντρέας προβληματίζονται για το αν πρέπει να συνεχίσουν τους πειραματισμούς, αφού δεν πέτυχαν να επιβάλουν το νέο προφίλ της Αμάντας. Τα αίματα ανάβουν ανάμεσα στη Μελίσσα και τον Τίμο, σχετικά με την καλλιτεχνική αυτονομία τους. Η Ήβη πηγαίνει στο ξενοδοχείο και βλέπει έκπληκτη την Αμάντα να βγαίνει από αυτό. Στο μπαράκι, η Ράνια απελπίζεται από την κατάσταση του Μάριου και ζητάει τη βοήθεια του Γιώργου και του Άγγελου. Στο μεταξύ, ο Άγγελος πηγαίνει στο γραφείο του Σωτήρη για να του ζητήσει προκαταβολή. Εκείνος του ανακοινώνει την απόλυσή του, αλλά ο Άγγελος τον απειλεί ότι ξέρει τα μυστικά του…\n1ος Κύκλος - Επεισόδιο 54\nΟ Γιώργος και ο Άγγελος, λόγω έλλειψης χρημάτων, μένουν χωρίς νερό και ηλεκτρικό, ενώ ο σπιτονοικοκύρης τους τούς ενημερώνει πως το συμβόλαιο του σπιτιού έχει λήξει. Η Jane μιλάει με την Πωλίνα για τη συνάντησή της με την Αμάντα και της εκφράζει την αμφιβολία της για την εχεμύθεια της. Η Πωλίνα την συμβουλεύει να πει στη Μελίσσα την αλήθεια. Η Αμάντα είναι στενοχωρημένη, επειδή διαβάζει συνεχώς κακές κριτικές για το cd της. Της περνάει έντονα από το μυαλό η ιδέα να αποσυρθεί. Ο Μάριος φεύγει για να πάει στο ραντεβού του με την Πεπίτα και αφήνει στο μαγαζί τον Γιώργο. Η Ράνια, όσο δουλεύει μαζί του, δεν του δίνει καμία σημασία. Η Μελίσσα, γυρίζοντας στο σπίτι, τσακώνεται με τον πατέρα της, λέγοντάς του ότι δεν τον βλέπει χαρούμενο, που η κόρη του προχωράει στηριζόμενη μόνο στις δικές της δυνάμεις. Η Πεπίτα είναι έτοιμη να μπει στο εστιατόριο για να συναντήσει τον κρυφό της θαυμαστή, αλλά ανακαλύπτει ότι αυτός είναι ο Μάριος και τρέπεται σε φυγή. Επιστρέφει στο σπίτι της και βρίσκει τον Κλέαρχο να ερωτοτροπεί με τη Μυρτώ. Ο Σωτήρης ετοιμάζεται να πάει στη δουλειά, αλλά η Αμάντα του λέει ότι ανησυχεί για το έμφραγμά του…\n1ος Κύκλος - Επεισόδιο 53\nΗ Jane καμαρώνει τη Μελίσσα, ενώ η Αμάντα βλέπει τη χημεία που υπάρχει ανάμεσα στη Μελίσσα και στον Τίμο και προβληματίζεται. Καθώς, όμως, απομακρύνεται από το event, στενοχωρημένη, πέφτει πάνω στην Jane. Βλέποντάς την μπροστά της, η Αμάντα σοκάρεται. Εκείνη την παρακαλεί να μην πει σε κανέναν ότι την συνάντησε και ότι βρίσκεται στην Ελλάδα και φεύγει βιαστικά. Η Αμάντα μαθαίνει το όνομα του ξενοδοχείου, που μένει η Jane. Γυρίζοντας στο σπίτι με τον Σωτήρη είναι ακόμα ταραγμένη και εκείνος το αντιλαμβάνεται. Για να δικαιολογηθεί, του λέει πως η Μελίσσα, τραγουδώντας, της θύμισε τη Jane και εκείνος ταράζεται. Ο Μάριος στέλνει στην Πεπίτα μουσικούς για να της κάνουν καντάδα και να της δώσουν ένα ραβασάκι για τη συνάντηση το βράδυ στο εστιατόριο με τον υποτιθέμενο Κώστα. Η Πεπίτα νομίζει πως όλο αυτό το έχει σχεδιάσει ο Αντώνης. Μετά το τέλος του event, η Μελίσσα έρχεται πολύ κοντά με τον Τίμο και ανταλλάσσουν το πρώτο τους φιλί. Ο Αντρέας βλέπει στο youtube την εκδήλωση όπου συμμετείχε η Μελίσσα και καταλαβαίνει πως πίσω από αυτό κρύβεται η Κάτια Αυγερινού, γεγονός που γεννάει το θαυμασμό του για τη γυναίκα - μυστήριο…\n1ος Κύκλος - Επεισόδιο 52\nΟ Γιώργος, απελπισμένος από την ανεργία και μην έχοντας καθόλου χρήματα, ζητάει από τη Σύλβια να τον βοηθήσει να δουλέψει στην Arena. Η Μελίσσα ζητάει από τον Τίμο να την συνοδεύσει στο street event, χωρίς όμως να του αποκαλύπτει λεπτομέρειες γι’ αυτό. Ο Αντρέας εξακολουθεί ν’ ανησυχεί για την τυφλή εμπιστοσύνη, που δείχνει η Μελίσσα στην Κάτια, με αποτέλεσμα να συγκρουστεί με την κόρη του για μια ακόμη φορά. Η Αμάντα, πιεσμένη από τις καταστάσεις, θυμάται για μια ακόμη φορά το μωρό που έχασε, ενώ ο Σωτήρης την προτρέπει να αφήσει αυτή την ιστορία πίσω της. Ο Μάριος τολμάει το μεγάλο βήμα και, με την ψεύτικη ταυτότητά του, ζητάει από την Πεπίτα να βρεθούν στο μπαρ. Μια σειρά παρεξηγήσεων, όμως, κάνουν την Πεπίτα να πιστέψει πως ο κρυφός θαυμαστής της δεν είναι ο Μάριος, αλλά ο Αντώνης. Η Μυρτώ νιώθει άσχημα, που κρύβει από τη Δάφνη την σχέση της με τον Κλέαρχο. Και, δυστυχώς, το κακό της προαίσθημά βγαίνει αληθινό, διότι η Δάφνη τους βλέπει να φιλιούνται. Όμως η αντίδρασή της δεν είναι η αναμενόμενη και μοιάζει να είναι απόλυτα ψύχραιμη. Η Μελίσσα αποφασίζει να δώσει τη χαριστική βολή στην Αμάντα. Ειδοποιεί τον Σωτήρη και του ζητάει να τη φέρει στο street event, δήθεν τυχαία…\n1ος Κύκλος - Επεισόδιο 51\nΗ Μυρτώ συνοδεύει τη Δάφνη στο νοσοκομείο. Η μυρωδιά του χώρου τής ξυπνάει μνήμες από την απαγωγή. Ο Σωτήρης δέχεται την αγάπη και τη στήριξη απ’ όλη την οικογένειά του, αλλά και από την Ήβη, που με τον έρωτά της γίνεται πιεστική απέναντι του για ακόμα μία φορά. Η Μελίσσα συναντάει τη Jane και απαιτεί να μάθει τι σχεδιάζει για την προώθηση της καριέρας της. Η Jane της μιλάει για ένα δρώμενο, στο οποίο θα συμμετάσχει, αλλά δεν της δίνει περισσότερες πληροφορίες και εκείνη ενοχλείται. Συναντάει τον Αντρέα στην Arena και εκείνος την βάζει να αναζητήσει στο ίντερνετ στοιχεία για την Κάτια Αυγερινού. Η Μελίσσα ψάχνει, αλλά δε βρίσκει το παραμικρό και προβληματίζεται έντονα. Αποφασίζει να πάει και πάλι στο ξενοδοχείο της Jane για να μάθει ποια είναι στην πραγματικότητα η Κάτια Αυγερινού. Η Jane εξηγεί στην Μελίσσα πως απέχει συνειδητά από το internet. Όταν καταλαβαίνει, όμως, πως βρίσκεται εκτεθειμένη μέσα σ’ αυτό με το πραγματικό της όνομα, πανικοβάλλεται και ζητάει από την Πωλίνα να την βοηθήσει να διαγράψει τα ηλεκτρονικά της ίχνη. Το ψέμα του Σωτήρη για το δήθεν έμφραγμα έφερε τα επιθυμητά αποτελέσματα, αφού η Αμάντα ακύρωσε τη συναυλία προκειμένου να μείνει πλάι του και να τον φροντίσει...\n1ος Κύκλος - Επεισόδιο 50\nΟ Γιώργος και ο Άγγελος βιώνουν έντονα την απουσία της Ράνιας από το σπίτι τους και συνειδητοποιούν τη δύσκολη οικονομική κατάσταση, στην οποία έχουν περιέλθει. Παράλληλα, η Πεπίτα ψάχνει τον αντικαταστάτη του Γιώργου. Η Μελίσσα, γεμάτη μίσος για την Αμάντα, περιμένει την αντίδραση του Σωτήρη. Το ίδιο βράδυ, ο Αντρέας επιμένει να μάθει ποιος κρύβεται πίσω από τη χορηγία. Η Μελίσσα του μιλάει για την Κάτια Αυγερινού. Εκείνος προβληματίζεται έντονα και -για μία ακόμη φορά- έρχεται σε ρήξη μαζί της. Ο Σωτήρης, έντονα προβληματισμένος από το μήνυμα, που έχει λάβει από τη Μελίσσα, λέει στην Αμάντα ότι δεν αισθάνεται καλά και το επόμενο πρωί προφασίζεται έμφραγμα. Η Αμάντα, αναστατωμένη, πηγαίνει τον Σωτήρη στην κλινική του και ζητάει από τον Τίμο να πει στον Αντρέα να ακυρώσει την τουρνέ. Ο Αντρέας δέχεται να το κάνει, παρά την οικονομική καταστροφή, που αυτό συνεπάγεται. Η Ήβη μαθαίνει για το έμφραγμα του Σωτήρη και εκδηλώνει έντονα την ταραχή της. Αυτό παραξενεύει τον Αντρέα. Η Μελίσσα επισκέπτεται τον Σωτήρη και καταλαβαίνει το κόλπο με το έμφραγμα. Ο Σωτήρης παραδέχεται ότι το έκανε για να ακυρωθεί η τουρνέ στη Θεσσαλονίκη. Η Μελίσσα τον συγχαίρει για την ευρηματικότητά του και συμφωνούν η αλήθεια να μείνει μεταξύ τους...\n1ος Κύκλος - Επεισόδιο 49\nΗ Αμάντα ακούει στο ραδιόφωνο μια κακή κριτική για το νέο της cd και γεμίζει ανασφάλεια. Ζητάει από τον Αντρέα να ακυρώσουν την περιοδεία στη Θεσσαλονίκη. Ο Αντρέας αρνείται κατηγορηματικά. Ο Τίμος εκνευρίζεται από τη στάση της Αμάντας. Εκείνη, στην προσπάθειά της να τον ηρεμήσει, του πιάνει το χέρι. Η Μελίσσα το βλέπει και το παρεξηγεί. Η Jane θεωρεί ότι έχει κάνει το πρώτο βήμα στην αποκατάσταση της σχέσης της με τη Μελίσσα. Η Πεπίτα απολύει τον Γιώργο και το ανακοινώνει στη Ράνια και τον Μάριο. Η Ράνια παίρνει το μέρος της. Ο Γιώργος και ο Άγγελος αποφασίζουν να πάνε στο μπαράκι για να μιλήσουν στη Ράνια. Ο Μάριος τούς πείθει να το ξανασκεφτούν και να περιμένουν λίγες μέρες, ώστε να ηρεμήσει η ανιψιά του. Ο Σωτήρης λαμβάνει ένα μήνυμα στο κινητό του από τη Μελίσσα, που τον προτρέπει να κάνει κάτι, ώστε να μην πάει η Αμάντα με τον Τίμο στη Θεσσαλονίκη!\n1ος Κύκλος - Επεισόδιο 48\nΟ Άγγελος και ο Γιώργος ζητούν συγγνώμη από τη Ράνια, αλλά εκείνη δεν την δέχεται. Παίρνει τα πράγματά της και φεύγει από το σπίτι. Όλα είναι έτοιμα για το event της Μελίσσας και η Jane παρακολουθεί κρυμμένη. Μετά το τέλος της συναυλίας, η Μελίσσα ζητάει να δει τον κρυφό χορηγό και ανακαλύπτει ότι πίσω από όλο αυτό βρισκόταν η Jane! Εκείνη της ζητάει να της εμπιστευθεί την καριέρα της και της υπόσχεται να της οργανώσει ένα event-έκπληξη, που θα ανεβάσει κι άλλο τις μετοχές της. Καταφέρνει, με έμμεσο τρόπο, να κλονίσει την εμπιστοσύνη της προς τη Σύλβια. Ο Αντρέας ζητά να μάθει τον χορηγό της Μελίσσας, αλλά δεν τον ξέρει κανείς. Η Αμάντα καυγαδίζει έντονα με τον Σωτήρη για το ξενύχτι του και υποψιάζεται ότι έχει ξαναμπλέξει με τον τζόγο. Η Αμάντα προτρέπει τη Δάφνη να μιλήσει στον Κλέαρχο για να ξεκαθαρίσει την κατάσταση. Η Δάφνη πηγαίνει αποφασισμένη να του μιλήσει, αλλά τον βλέπει να φιλιέται με τη Μυρτώ και πληγώνεται...\n1ος Κύκλος - Επεισόδιο 47\nΗ Σύλβια ενημερώνει τη Μελίσσα ότι την ζήτησαν για μια συναυλία από ένα φιλανθρωπικό ίδρυμα. Η Jane λέει στην Πωλίνα ότι ανησυχεί μήπως την είδε ο Σωτήρης. Της αποκαλύπτει ότι η υιοθεσία της Μελίσσας ήταν παράνομη και πως ο Αντρέας δεν το γνωρίζει. Ο Τίμος, φορτισμένος από τον τσακωμό του με την Αμάντα, μπλέκει σ’ έναν καβγά στο δρόμο. Ο Αντρέας είναι επιφυλακτικός για τη συναυλία της Μελίσσας, αλλά τελικά δίνει τη συγκατάθεσή του. Η Μελίσσα αναρωτιέται ποιος μπορεί να είναι ο μυστικός χρηματοδότης πίσω από αυτήν τη συναυλία. Ο Σωτήρης στηρίζει πολύ την Αμάντα για τη συναυλία στη Θεσσαλονίκη, αλλά αυτή η μεταστροφή του την παραξενεύει. Ο Αντρέας ζητάει από τον Τίμο να συνοδεύσει τη Μελίσσα στη συναυλία της. Η Αμάντα προσπαθεί να τα ξαναβρεί με τον Τίμο, αλλά εκείνος κρατάει σκληρή στάση. Ο Σωτήρης ξανακυλάει στον τζόγο. Ο Γιώργος και ο Άγγελος ανεβαίνουν στο stage της Αρένα και, μέσα από ένα τραγούδι, εξομολογούνται ότι δεν είναι γκέι…\n1ος Κύκλος - Επεισόδιο 46\nΟ Αντρέας και η Ήβη τσακώνονται, επειδή δεν δέχτηκε τα λεφτά που του πρότεινε ο Σωτήρης. Ο Αντρέας τής ζητάει να είναι προσεκτική σε σχέση με το ίδρυμα, διότι δεν εμπιστεύεται τον αδερφό του. Η Μελίσσα ζητάει από τη Σύλβια να της βρει άλλο συνθέτη. Η Δάφνη ανεβαίνει στη σκηνή του «Αρένα» και τραγουδάει. Ο Κλέαρχος την ακούει με θαυμασμό, αλλά η Μυρτώ ζηλεύει. Ο Άγγελος, από το ύφος της Ράνιας καταλαβαίνει ότι κάτι δεν πάει καλά. Μαζί με τον Γιώργο συνειδητοποιούν ότι δεν μπορούν να συνεχίσουν για πολύ το θέατρο και αποφασίζουν να της πουν την αλήθεια. Η Αμάντα καταλαβαίνει ότι η ιδέα για τη συναυλία στη Θεσσαλονίκη ήταν του Τίμου. Τσακώνεται μαζί του και η σχέση τους οδηγείται σε ρήξη. Ο Γιώργος και ο Άγγελος ζητάνε από τον Μάριο να τραγουδήσουν το βράδυ στο μπαράκι, λέγοντάς του ότι ετοιμάζουν μια έκπληξη στη Ράνια. Ο Σωτήρης και η Ήβη επισκέπτονται το ξενοδοχείο της Jane για να κλείσουν μια αίθουσα για τη δεξίωση. Η Jane βλέπει τον Σωτήρη και τον αναγνωρίζει…\n1ος Κύκλος - Επεισόδιο 45\nΟ Σωτήρης κατηγορεί τον Αντρέα ότι με τη συναυλία στη Θεσσαλονίκη θέλει να του διαλύσει την οικογένεια. Η κόντρα ανάμεσά τους βγάζει στην επιφάνεια το παρελθόν με την κλινική και τις παράνομες υιοθεσίες. Η Πεπίτα παρεξηγεί μια κίνηση του Αντώνη και νομίζει ότι αυτός είναι ο κρυφός της θαυμαστής! Η Μελίσσα κατηγορεί τον Τίμο ότι την βάζει πάλι σε δεύτερη μοίρα, διότι, ενώ της έχει υποσχεθεί ότι θα ηχογραφήσουν κρυφά το cd της, κανονίζει ταυτόχρονα συναυλία με την Αμάντα στη Θεσσαλονίκη. Έτσι, ο Τίμος ενημερώνεται από τη Μελίσσα ότι ο Αντρέας άλλαξε γνώμη για τη συναυλία. Η Μελίσσα τού λέει ότι θα ψάξει να βρει άλλο συνθέτη. Η Ράνια βλέπει ένα μήνυμα του Άγγελου προς τον Γιώργο, που τον ενημερώνει για το ραντεβού με τη νοσοκόμα και γίνεται καχύποπτη. Η Αμάντα λέει στον Σωτήρη ότι θέλει να βοηθήσει τον Αντρέα και εκείνος την κατηγορεί ότι τον βάζει πάνω από το γάμο τους…\n1ος Κύκλος - Επεισόδιο 44\nΟ Σωτήρης δωρίζει στην Αμάντα ένα ακριβό κόσμημα και στη Δάφνη ένα ζευγάρι σκουλαρίκια. Η Δάφνη αναρωτιέται με καχυποψία, πού βρήκε τα χρήματα. Ο Γιώργος καταλαβαίνει ότι ο μυστικός θαυμαστής της Πεπίτας είναι ο Μάριος. Η Jane κανονίζει στη συναυλία του φιλανθρωπικού Ιδρύματος να τραγουδήσει η Μελίσσα. Ζητάει, όμως, να μην ακουστεί πουθενά το δικό της όνομα. Η ατμόσφαιρα στο σπίτι του Σωτήρη είναι τεταμένη. Εκείνος, μπροστά σε όλους, προτείνει στον Αντρέα να του δανείσει χρήματα, ώστε να ξεπεράσει τα οικονομικά του προβλήματα. Ο Αντρέας, όμως, αρνείται και προκειμένου να βγει από τη δύσκολη θέση, ανακοινώνει την απόφασή του να γίνει η συναυλία του Τίμου και της Αμάντας στη Θεσσαλονίκη. Η Αμάντα ψυχραίνεται με τον Αντρέα, καθώς κανόνισε τη συναυλία, χωρίς να την ρωτήσει. Το τάμπλετ του Μάριου χαλάει και η Πεπίτα μάταια περιμένει την απάντησή του…\n1ος Κύκλος - Επεισόδιο 43\nΗ Πωλίνα προτείνει στη Jane να χρηματοδοτήσει ένα φιλανθρωπικό event, όπου θα τραγουδήσει η Μελίσσα. Η Μελίσσα ταλαντεύεται για το αν πρέπει να αποκαλύψει στον Αντρέα ότι η Jane είναι νεκρή. Ο Μάριος, με την ψεύτικη ταυτότητα που έχει δημιουργήσει στο facebook, φαίνεται να κερδίζει το θαυμασμό της Πεπίτας. Η Αμάντα εκμυστηρεύεται στον Σωτήρη ότι ο Αντρέας και η δισκογραφική εταιρεία αντιμετωπίζουν οικονομικά προβλήματα. Ο Τίμος προτείνει στον Αντρέα να οργανώσει μια περιοδεία για εκείνον και την Αμάντα στη Θεσσαλονίκη, προσδοκώντας ότι τα κέρδη από αυτήν θα του προσφέρουν μια ανάσα από την οικονομική πίεση. Εκείνος, όμως, είναι αρνητικός σε μια τέτοια προοπτική. Ο Σωτήρης καλεί για δείπνο στο σπίτι του τον Αντρέα και την Ήβη. Ο Γιώργος και ο Άγγελος συνειδητοποιούν, ο καθένας ξεχωριστά, ότι είναι ερωτευμένοι με τη Ράνια. Κανείς, όμως, από τους δυο τους δεν τολμάει να το ομολογήσει…\n1ος Κύκλος - Επεισόδιο 42\nΗ δισκογραφική εταιρεία αντιμετωπίζει έντονο οικονομικό πρόβλημα. Ο Τίμος προτείνει στη Μελίσσα να ηχογραφήσουν το καινούριο της cd κρυφά από τον Αντρέα. Ο Μάριος στέλνει στο facebook αίτημα φιλίας στην Πεπίτα, χρησιμοποιώντας πλαστό όνομα. Ο Αντρέας επισκέπτεται την παλιά μονοκατοικία, όπου έμενε με την Jane. Έκπληκτος, συνειδητοποιεί ότι στον χώρο υπάρχει η μυρωδιά του αρώματός της! Ο Σωτήρης προτείνει στην Ήβη να αναλάβει τη διεύθυνση ενός φιλανθρωπικού ιδρύματος. Εκείνη ενθουσιάζεται τόσο με την προοπτική μιας καινούριας δουλειάς, όσο και της στενής συνεργασίας με τον Σωτήρη. Η Μυρτώ νιώθει μεγάλη ενοχή, επειδή κρατάει κρυφή από τη Δάφνη τη σχέση της με τον Κλέαρχο. Η Πωλίνα βρίσκει έναν τρόπο, ώστε η Jane να πλησιάσει περισσότερο τη Μελίσσα. Η Αμάντας και ο Τίμος τελειώνουν με την ηχογράφηση του cd. Αυτό προκαλεί και στους δύο ανάμικτα συναισθήματα... •\tΣτο ρόλο της Πωλίνας, η Έφη Ρευματά\n1ος Κύκλος - Επεισόδιο 41\nΗ Μελίσσα είναι απογοητευμένη από το βίντεο και ο Τίμος προσπαθεί να την παρηγορήσει. Η Ράνια προτείνει στον Μάριο μια ιδέα για να κερδίσει την Πεπίτα. Η Αμάντα, ο Σωτήρης και η Δάφνη περιμένουν τη δημοσιογράφο για τη συνέντευξή τους. Η Αμάντα βλέπει ότι αυτή είναι η Μαρίνα και αρνείται να δώσει τη συνέντευξη. Τελικά, όμως, εκείνη την πείθει. Η Jane είναι σοκαρισμένη από το βίντεο της Μελίσσας. Αισθάνεται ότι υπεύθυνη είναι η ίδια και αναρωτιέται αν έχει το δικαίωμα να αναστατώσει τη ζωή της. Ο Αντρέας, προς μεγάλη απογοήτευση της Μελίσσας, «παγώνει» την κυκλοφορία του cd της. Μια νοσοκόμα στην κλινική του Σωτήρη φλερτάρει τον Άγγελο και αποφασίζουν να βγουν ραντεβού. Η Μελίσσα αποκαλύπτει στη Μαρίνα ότι την έχει καταγράψει σε βίντεο να παίρνει τα χρήματα του εκβιασμού. Έτσι μ’ αυτόν τον τρόπο, την αναγκάζει να γράψει στο διαδίκτυο θετικά σχόλια για εκείνην…\n1ος Κύκλος - Επεισόδιο 40\nΗ Jane προσπαθεί να εξηγήσει στη Μελίσσα πώς βρέθηκε αυτή η φωτογραφία στα χέρια της. Η Μελίσσα φεύγει εκτός εαυτού. Η Αμάντα προσπαθεί να αντισταθεί στη γοητεία του Τίμου. Η Μελίσσα φτάνει στο στούντιο και βλέπει την Αμάντα να φεύγει. Χτυπάει την πόρτα, αλλά ο Τίμος δεν την ακούει. Εκείνη, σε έξαλλη κατάσταση, επιτίθεται σε κάποιους φαν, που της ζητούν αυτόγραφο. Εκείνοι καταγράφουν όλο το σκηνικό της επιθετικής συμπεριφοράς της σε βίντεο. Η Ήβη ανακοινώνει στον Αντρέα ότι δεν είναι ευχαριστημένη από τη ζωή της και ότι θέλει να την αλλάξει. Ο Γιώργος και ο Άγγελος, με ένα παράτολμο ψέμα, κατορθώνουν να απομακρύνουν τις υποψίες της Ράνιας. Όλα είναι έτοιμα για τη συνέντευξη στο σπίτι της Αμάντας και ο Σωτήρης παρακαλεί τη Δάφνη να μην πει τίποτα που θα μπορούσε να χαλάσει την εικόνα της ευτυχισμένης οικογένειας. Η Αμάντα βρίσκει μια δικαιολογία για να αποφύγει ερωτικά τον Σωτήρη και αυτό τον βάζει σε ακόμα μεγαλύτερες υποψίες για τη σχέση της με τον Τίμο. Το βίντεο με τη Μελίσσα αναρτάται σε όλα τα blog και ο Αντρέας τσακώνεται μαζί της για την ανάρμοστη συμπεριφορά της. Η Ήβη επιδιώκει να συναντήσει τον Σωτήρη. Η Jane πέφτει λιπόθυμη στην είσοδο του ξενοδοχείου!\n1ος Κύκλος - Επεισόδιο 39\nΗ Jane αφηγείται στην Πωλίνα το πολυτάραχο παρελθόν της στην Αμερική. Η Μελίσσα συνειδητοποιεί ότι ξέχασε στο αυτοκίνητο το κουβερτάκι, που της έδωσε η Jane. Η γυναίκα του λογιστή αφήνει στον Αντρέα ένα πολύ σκληρό γράμμα, στο οποίο ορκίζεται εκδίκηση. Η Ράνια, ταραγμένη από το περιστατικό με το χαστούκι, αποφασίζει να ερευνήσει το παρελθόν του Γιώργου και του Άγγελου. Έτσι, ανακαλύπτει στο facebook φωτογραφίες του Άγγελου με μια κοπέλα! Προσπαθεί να ψαρέψει τα παιδιά και εκείνοι κάνουν απελπισμένες προσπάθειες να της ρίξουν στάχτη στα μάτια. Η Ήβη προσπαθεί να έρθει πιο κοντά με τη Μελίσσα. Η Σύλβια και ο Τίμος μαθαίνουν για τη σύλληψη του λογιστή και ο Τίμος υποψιάζεται ότι ο Σωτήρης τον παγίδευσε. Η Μελίσσα επιστρέφει στο ξενοδοχείο της Jane για να της δώσει το κουβερτάκι. Η Jane πιέζει τη Μελίσσα να μείνει και να της δώσει μια ευκαιρία να της μιλήσει για τη μητέρα της. Η Αμάντα και ο Τίμος ξαναβρίσκονται στο στούντιο. Η Μελίσσα βρίσκει στο δωμάτιο της Jane μια φωτογραφία δικιά της σε μικρότερη ηλικία!\n1ος Κύκλος - Επεισόδιο 38\nΗ Μελίσσα είναι επιθετική και απορριπτική με τη Jane και εκείνη αναγκάζεται να της πει ψέματα. Της αποκρύπτει την αληθινή της ταυτότητα και της παρουσιάζεται ως η επιστήθια φίλη της νεκρής μητέρας της, Jane. Η Μελίσσα τής λέει ότι δεν θα την συναντήσει ποτέ ξανά και ότι δεν θέλει να μάθει τίποτα για τη νεκρή μητέρα της. Η Αμάντα πηγαίνει στο σπίτι του Τίμου για να βάλει ένα οριστικό τέλος στη σχέση τους και ανταλλάσσουν πικρές κουβέντες. Ο Αντρέας αποφασίζει να διοργανώσει μια «οικογενειακή» συνέντευξη στο σπίτι της Αμάντας. Η Jane ζητάει να την καταχωρήσουν στο ξενοδοχείο με το όνομα Κάτια Αυγερινού. Ο Τίμος, που δεν θέλει να δεχτεί το τέλος της σχέσης του με την Αμάντα, προτείνει στον Αντρέα να μπουν πάλι στο στούντιο για να ηχογραφήσουν κάποια ακουστικά κομμάτια. Η Μελίσσα τρακάρει με το αυτοκίνητό της. Στο νοσοκομείο, ο Τίμος τής αποκαλύπτει ότι νοιάζεται για εκείνη. Η γυναίκα του λογιστή Ευθυμίου πηγαίνει στην Αρένα για να συναντήσει τον Αντρέα με αδιευκρίνιστες προθέσεις. Η Jane αποκαλύπτει στην Πωλίνα ότι έχει την επάρατη νόσο και οι μέρες της είναι μετρημένες...\n1ος Κύκλος - Επεισόδιο 37\nΗ Μελίσσα κανονίζει με τη Μαρίνα να της δώσει τα χρήματα του εκβιασμού. Στη συνέντευξη Τύπου, ο παρορμητικός χαρακτήρας του Τίμου φέρνει σε δύσκολη θέση την Αμάντα. Η Μελίσσα δίνει στη Μαρίνα το κλειδί από μια αποθήκη στην Αρένα, όπου βρίσκονται τα λεφτά του εκβιασμού. Η Αμάντα ανεβαίνει στη σκηνή, ο κόσμος φωνάζει για φιλί με τον Τίμο και εκείνη παθαίνει κρίση πανικού και «εξαφανίζεται» από τη σκηνή. Είναι η ευκαιρία του Γιώργου, του Άγγελου και της Ράνιας να ανέβουν στο stage και να απογειώσουν το κοινό. Ο Κλέαρχος και η Μυρτώ φιλιούνται. Ο Άγγελος, η Ράνια και ο Γιώργος είναι εκστασιασμένοι από την εμπειρία τους στο πρώτο τους live. Η Αμάντα εξηγεί στον Τίμο ότι η κρίση πανικού προήλθε από τις ενοχές της για την ερωτική τους συνεύρεση στην Ύδρα και τον παρακαλεί να βάλουν ένα τέλος στη σχέση τους. Η Αμάντα, στενοχωρημένη από την αποτυχία της συναυλίας, αρχίζει να σκέφτεται το ενδεχόμενο να αποσυρθεί. Ο Σωτήρης, που δεν της αποκαλύπτει ότι υποψιάζεται τη σχέση της με τον Τίμο, επικροτεί έμμεσα την απόφασή της. Η Μελίσσα ταλαντεύεται για το αν θα πάει να συναντήσει τη Jane. Η Jane περιμένει ανυπόμονα, όταν βλέπει τη Μελίσσα μπροστά της!\n1ος Κύκλος - Επεισόδιο 36\nΗ ισορροπία στη σχέση του Αντρέα με την Ήβη επανέρχεται, καθώς εκείνος καίει τα γράμματα της Jane. Η Jane φτάνει στο ξενοδοχείο στην Αθήνα. Ο Γιώργος και ο Άγγελος προσπαθούν να πείσουν τη Ράνια να συμμετάσχει στη συναυλία. Η Μαρίνα απειλεί τη Μελίσσα ότι θα αποκαλύψει στον πατέρα της πως αυτή την έβαλε να παρακολουθήσει την Αμάντα και τον Τίμο στην Ύδρα. Ο Αντρέας πιέζει τη Μαρίνα να ανασκευάσει όσα έγραψε στο άρθρο της. Ο Παύλος ψάχνει το σπίτι του λογιστή και βρίσκει την τσάντα με τα χρήματα. Ο Αντρέας αποφασίζει να οργανώσει συνέντευξη Τύπου και συναυλία στο Αρένα. Ο Τίμος διεκδικεί την παρουσία του στη ζωή της Αμάντας, καθώς προσπαθεί να την πείσει ότι είναι γραφτό τους να είναι μαζί. Η Ήβη είναι αναστατωμένη ερωτικά από το φιλί της με τον Σωτήρη, αλλά χωρίς ανταπόκριση. Έτσι εκείνη εκνευρίζεται και του λέει για τα δημοσιεύματα σχετικά με το φιλί του Τίμου και της Αμάντας. Ο Αντρέας μαθαίνει από τον Παύλο ότι η αστυνομία θα προχωρήσει στη σύλληψη του λογιστή Ευθυμίου. Ο Αντρέας και η Ήβη πηγαίνουν στο σπίτι του. Η γυναίκα του, που σπαράζει στην πόρτα, ταράζει την Ήβη και την γεμίζει αμφιβολίες. Η Μελίσσα δέχεται ένα δέμα και ένα σημείωμα από άγνωστο αποστολέα…\n1ος Κύκλος - Επεισόδιο 35\nΟ Σωτήρης φτάνει στο σπίτι του Τίμου. Βρίσκει την πόρτα ξεκλείδωτη και μπαίνει χωρίς να τον αντιληφθούν. Βρίσκει όμως την Αμάντα μόνη. Εκείνη τα χάνει, που τον βλέπει. Ο Τίμος επιστρέφει χαρούμενος με πρωινό και λουλούδια. Ο Σωτήρης προσπαθεί να καταλάβει αν έχει συμβεί κάτι μεταξύ τους. Ο Κλέαρχος κάνει ερωτική εξομολόγηση στη Μυρτώ. Ο Σωτήρης επιστρέφει στην Αθήνα με την Αμάντα. Ο Μάριος ανακαλύπτει από ένα τυχαίο γεγονός ότι η ανιψιά του η Ράνια είναι ταλέντο στο τραγούδι. Ο Παύλος ενημερώνει τον Αντρέα για το ανώνυμο τηλεφώνημα. Ο Αντρέας στριμώχνει τη δημοσιογράφο, που ανέβασε το ροζ δημοσίευμα. Ο Μάριος ζητάει επειγόντως να δει τη Ράνια μαζί με τον Άγγελο και τον Γιώργο. Τα παιδιά φοβούνται ότι τους έχει ανακαλύψει, αλλά εκείνος τους προτείνει να κάνουν όλοι μαζί ένα live στο μαγαζί του. Ο Αντρέας αποφασίζει να κάψει τα γράμματα της Jane μπροστά στην Ήβη για να της αποδείξει ότι έχει τελειώσει με το παρελθόν. Όμως, από ειρωνεία της τύχης, το παρελθόν επιστρέφει για να τον στοιχειώσει. Μια μυστηριώδης γυναίκα κάνει την εμφάνισή της στην Αθήνα. Είναι η Jane!\n1ος Κύκλος - Επεισόδιο 34\nΌλα είναι έτοιμα για τη συναυλία στην Ύδρα. Η Αμάντα και ο Τίμος τα δίνουν όλα. Μετά το τέλος της συναυλίας, αφήνονται για πρώτη φορά να παρασυρθούν ολοκληρωτικά από το πάθος τους. Ο λογιστής δέχεται μέσα στη νύχτα ένα αναπάντεχο δώρο: Μια τσάντα με χρήματα! Ο Σωτήρης βλέπει στο βίντεο από τη συναυλία ότι η Αμάντα δεν φοράει το δαχτυλίδι και σκάει από τη ζήλια του. Ο Τίμος και η Αμάντα έχουν παραδοθεί στον έρωτά τους. Η δημοσιογράφος στέλνει στη Μελίσσα μια φωτογραφία της Αμάντας και του Τίμου να φιλιούνται επάνω στη σκηνή και εκείνη τρίβει τα χέρια της. Ο Σωτήρης αποφασίζει να πάει στην Ύδρα. Η Αμάντα βασανίζεται από τύψεις για την απιστία της προς τον Σωτήρη. Ο Παύλος δέχεται ένα ανώνυμο τηλεφώνημα, που τον προτρέπει να ψάξει περισσότερο την ιστορία του λογιστή. Η Μελίσσα δείχνει στον πατέρα της το δημοσίευμα με τη φωτογραφία του φιλιού, που υποστηρίζει ότι η Αμάντα και ο Τίμος είναι ζευγάρι. Ο Αντρέας τα χάνει. Η Δάφνη ενημερώνει τη Μυρτώ ότι χώρισε με τον Κλέαρχο. Ο Σωτήρης φτάνει στην Ύδρα. Η Αμάντα και ο Τίμος είναι αγκαλιασμένοι στο κρεβάτι…\n1ος Κύκλος - Επεισόδιο 33\nΟ Τίμος και η Αμάντα βγαίνουν για μια ανέμελη βόλτα στην Ύδρα, ενώ η δημοσιογράφος τούς παρακολουθεί. Η Μυρτώ αποκαλύπτει στη Δάφνη ότι έπεσε θύμα απαγωγής και η Δάφνη τα χάνει, καθώς θυμάται το δικό της εκφοβισμό από τον τοκογλύφο. Ο Σωτήρης φτάνει θυμωμένος στο γραφείο του Αντρέα και τον επιπλήττει, επειδή η Αμάντα δεν έμεινε σε ξενοδοχείο στην Ύδρα, αλλά στο σπίτι του Τίμου. Ο Αντρέας του δίνει τη διεύθυνση του σπιτιού του Τίμου στην Ύδρα. Παράλληλα, τον ενημερώνει για την εξέλιξη στην υπόθεση της απαγωγής, λέγοντάς του ότι έχει βρει τον ένοχο. Του λέει ότι το μόνο που μένει για να «δέσουν» το λογιστή είναι να βρουν τα λύτρα. Η Ήβη συνεχίζει την επικοινωνία με τη γυναίκα και τελικά κατορθώνει να της αποσπάσει την ομολογία της ότι, κατά τη διάρκεια της εγκυμοσύνης της, είχε ψυχολογικά προβλήματα. Η μάνα του Τίμου τον προειδοποιεί να μην παρασυρθεί από τον έρωτά του για την Αμάντα. Ο Σωτήρης καταστρώνει ένα σκοτεινό σχέδιο για να ενοχοποιήσει για τα καλά τον λογιστή. Για το λόγο αυτό συναντά τον μπράβο, που είχε χρησιμοποιήσει στην απαγωγή και του αναθέτει μια «ειδική» αποστολή. Η Ήβη δίνει στον Σωτήρη τα αποδεικτικά στοιχεία για τη γυναίκα. Ο ενθουσιασμός τους για την έκβαση αυτής της ιστορίας τους οδηγεί σε ένα παθιασμένο φιλί…\n1ος Κύκλος - Επεισόδιο 32\nΗ Αμάντα και ο Τίμος έρχονται πολύ κοντά συναισθηματικά και εκείνη κοιμάται στην αγκαλιά του. Ο Παύλος ψάχνει στο σπίτι του λογιστή και βρίσκει μια λευκή μάσκα. Ενημερώνει τον Αντρέα για το εύρημά του και εκείνος πείθεται ότι ο λογιστής είναι αυτός που κρύβεται πίσω από την απαγωγή. Ο Παύλος, όμως, επισημαίνει στον Αντρέα ότι θα χρειαστούν περισσότερα στοιχεία για να στοιχειοθετήσουν κατηγορία εναντίον του. Η Ήβη συναντά τη γυναίκα που έκανε τη μήνυση στην κλινική του Σωτήρη και υποψιάζεται ότι κάτι δεν πάει καλά μ’ αυτήν. Η Ράνια λέει ψέματα στα παιδιά ότι πέρασε το βράδυ της με ένα αγόρι. Αυτό έχει σαν αποτέλεσμα να τους κάνει να ζηλέψουν αφόρητα. Η Αμάντα περνά με τον Τίμο ξένοιαστες στιγμές στην Ύδρα. Η δημοσιογράφος τους παρακολουθεί αδιάκοπα και ενημερώνει τη Μελίσσα ότι η Αμάντα μένει στο σπίτι του Τίμου. Εκείνη γίνεται έξαλλη και αποφασίζει να ενημερώσει ανώνυμα τον Σωτήρη. Η Ήβη ενημερώνει τον Σωτήρη ότι η γυναίκα, που έκανε μήνυση στην κλινική του, πιθανότατα έχει αυτοκτονικές τάσεις...\n1ος Κύκλος - Επεισόδιο 31\nΟ Γιώργος και ο Άγγελος βεβαιώνονται από τη συμπεριφορά της Ράνιας ότι τους υποψιάζεται και αποφασίζουν να κάνουν κάτι πιο δραστικό για να την πείσουν ότι είναι gay. Ο Κλέαρχος, έχοντας μάθει για την απαγωγή, είναι ιδιαίτερα προστατευτικός με τη Μυρτώ και η Δάφνη ζηλεύει. Η Ήβη βρίσκεται σε μεγάλη συναισθηματική φόρτιση, εξαιτίας την κρίσης που περνάει ο γάμος της. Συναντά τον Σωτήρη και εκείνος της συμπαραστέκεται, ενώ ταυτόχρονα της λέει για τον κίνδυνο που διατρέχει η κλινική του. Εκείνη αποφασίζει να τον βοηθήσει και επικοινωνεί με τη γυναίκα που του έκανε τη μήνυση. Ο Σωτήρης δίνει το δαχτυλίδι στην Αμάντα και εκείνη του υπόσχεται ότι δεν θα το βγάλει από το χέρι της. Ο Τίμος και η Αμάντα ετοιμάζονται να φύγουν για την Ύδρα, ενώ υπάρχει έντονη ερωτική αναστάτωση και από τις δύο πλευρές. Η δημοσιογράφος που τους παρακολουθεί δεν τους αφήνει στιγμή από τα μάτια της. Η Αμάντα και ο Τίμος φτάνουν στην Ύδρα και εκεί η Αμάντα ανακαλύπτει ότι έχει κανονίσει να μείνουν μαζί στο σπίτι του. Αγχώνεται για το πώς θα αντιδράσει ο Σωτήρης αν το μάθει. Εκείνος, όμως, εκμεταλλεύεται την απουσία της Αμάντας και ξαναγυρίζει στο παλιό του πάθος, τον τζόγο, με αποτέλεσμα να χάσει αρκετά χρήματα…\n1ος Κύκλος - Επεισόδιο 30\nΟ Παύλος παρακολουθεί το λογιστή και αναζητά στοιχεία που μπορεί να τον συνδέουν με την απαγωγή. Η ύπαρξη ενός μωρού στην οικογένειά του και ο ήχος από το κλάμα του μωρού, που ακουγόταν στα dvd, είναι η πρώτη ένδειξη που τον βάζει σε υποψίες. Η Ράνια πιέζει τον Γιώργο για να ανακαλύψει αν της λέει αλήθεια και εκείνος προσπαθεί να συγκρατηθεί με νύχια και με δόντια για να μην υποκύψει στη γοητεία της. Η γυναίκα, με την οποία ο Σωτήρης ήρθε σε εξωδικαστικό συμβιβασμό, αναρτά στο ίντερνετ την προσωπική της ιστορία, αμαυρώνοντας με αυτό τον τρόπο το όνομα της κλινικής. Ο Σωτήρης φοβάται μήπως αυτό το δημοσίευμα αποτελέσει αφορμή για να έρθει στην επιφάνεια το βρώμικο παρελθόν με τις παράνομες υιοθεσίες. Ο Παύλος ενημερώνει τον Αντρέα σχετικά με το λογιστή και εκείνος του ζητά να βρει και άλλα στοιχεία. Η Μελίσσα και η Αμάντα πηγαίνουν για καφέ. Εκεί η Αμάντα παραδέχεται ότι παλιότερα είχε ερωτική σχέση με τον Τίμο, πράγμα που κάνει τη Μελίσσα έξαλλη. H Αμάντα αναπολεί το ρομαντικό παρελθόν, που έζησε με τον Τίμο στην Ύδρα…\n1ος Κύκλος - Επεισόδιο 29\nΗ Jane προσπαθεί να εξηγήσει στη Μελίσσα πώς βρέθηκε αυτή η φωτογραφία στα χέρια της. Η Μελίσσα φεύγει εκτός εαυτού. Η Αμάντα προσπαθεί να αντισταθεί στη γοητεία του Τίμου. Η Μελίσσα φτάνει στο στούντιο και βλέπει την Αμάντα να φεύγει. Χτυπάει την πόρτα, αλλά ο Τίμος δεν την ακούει. Εκείνη, σε έξαλλη κατάσταση, επιτίθεται σε κάποιους φαν που της ζητούν αυτόγραφο. Εκείνοι καταγράφουν όλο το σκηνικό της επιθετικής συμπεριφοράς της σε βίντεο. Η Ήβη ανακοινώνει στον Αντρέα ότι δεν είναι ευχαριστημένη από τη ζωή της και ότι θέλει να την αλλάξει. Ο Γιώργος και ο Άγγελος, με ένα παράτολμο ψέμα, κατορθώνουν να απομακρύνουν τις υποψίες της Ράνιας. Όλα είναι έτοιμα για τη συνέντευξη στο σπίτι της Αμάντας και ο Σωτήρης παρακαλεί τη Δάφνη να μην πει τίποτα που θα μπορούσε να χαλάσει την εικόνα της ευτυχισμένης οικογένειας. Η Αμάντα βρίσκει μια δικαιολογία για να αποφύγει ερωτικά τον Σωτήρη και αυτό τον βάζει σε ακόμα μεγαλύτερες υποψίες για τη σχέση της με τον Τίμο. Το βίντεο με τη Μελίσσα αναρτάται σε όλα τα blog και ο Αντρέας τσακώνεται μαζί της για την ανάρμοστη συμπεριφορά της. Η Ήβη επιδιώκει να συναντήσει τον Σωτήρη. Η Jane πέφτει λιπόθυμη στην είσοδο του ξενοδοχείου!\n1ος Κύκλος - Επεισόδιο 28\n1ος Κύκλος - Επεισόδιο 27\nΗ Μελίσσα είναι επιθετική και απορριπτική με τη Jane και εκείνη αναγκάζεται να της πει ψέματα. Της αποκρύπτει την αληθινή της ταυτότητα και της παρουσιάζεται ως η επιστήθια φίλη της νεκρής μητέρας της, Jane. Η Μελίσσα τής ζητάει να μην ξανασυναντηθούν ποτέ ξανά και της εξηγεί ότι δεν θέλει να μάθει τίποτα για τη νεκρή μητέρα της. Η Αμάντα πηγαίνει στο σπίτι του Τίμου για να βάλει ένα οριστικό τέλος στη σχέση τους και ανταλλάσσουν πικρές κουβέντες. Ο Αντρέας αποφασίζει να διοργανώσει μια «οικογενειακή» συνέντευξη στο σπίτι της Αμάντας. Η Jane ζητάει να την καταχωρήσουν στο ξενοδοχείο με το όνομα Κάτια Αυγερινού. Ο Τίμος, που δεν θέλει να δεχτεί το τέλος της σχέσης του με την Αμάντα, προτείνει στον Αντρέα να μπουν πάλι στο στούντιο για να ηχογραφήσουν κάποια ακουστικά κομμάτια. Η Μελίσσα τρακάρει με το αυτοκίνητο. Στο νοσοκομείο, ο Τίμος της αποκαλύπτει ότι νοιάζεται για εκείνη. Η γυναίκα του λογιστή Ευθυμίου πηγαίνει στην Αρένα για να συναντήσει τον Αντρέα, με αδιευκρίνιστες προθέσεις. Η Jane αποκαλύπτει στην Πωλίνα ότι έχει την επάρατη νόσο και οι μέρες της είναι μετρημένες…\n1ος Κύκλος - Επεισόδιο 26\nΗ Μελίσσα κανονίζει με τη Μαρίνα να της δώσει τα χρήματα του εκβιασμού. Στη συνέντευξη τύπου, ο παρορμητικός χαρακτήρας του Τίμου φέρνει σε δύσκολη θέση την Αμάντα. Η Μελίσσα δίνει στη Μαρίνα το κλειδί από μια αποθήκη στην Αρένα, όπου βρίσκονται τα λεφτά του εκβιασμού. Η Αμάντα ανεβαίνει στη σκηνή, ο κόσμος ζητωκραυγάζει και της ζητάει να δώσει ένα φιλί στον Τίμο. Τότε εκείνη παθαίνει κρίση πανικού και «εξαφανίζεται» από τη σκηνή. Είναι η ευκαιρία του Γιώργου, του Άγγελου και της Ράνιας να ανέβουν στο stage και να απογειώσουν το κοινό. Ο Κλέαρχος και η Μυρτώ φιλιούνται. Ο Άγγελος, η Ράνια και ο Γιώργος είναι εκστασιασμένοι από την εμπειρία τους στο πρώτο τους live. Η Αμάντα εξηγεί στον Τίμο ότι η κρίση πανικού προήλθε από τις ενοχές της για την ερωτική τους συνεύρεση στην Ύδρα και τον παρακαλεί να βάλουν ένα τέλος στη σχέση τους. Η Αμάντα, στενοχωρημένη από την αποτυχία της συναυλίας, αρχίζει να σκέφτεται το ενδεχόμενο να αποσυρθεί. Ο Σωτήρης, που δεν της αποκαλύπτει ότι υποψιάζεται τη σχέση της με τον Τίμο, επικροτεί έμμεσα την απόφασή της. Η Μελίσσα ταλαντεύεται για το αν θα πάει να συναντήσει τη Jane. Η Jane περιμένει ανυπόμονα, όταν βλέπει τη Μελίσσα μπροστά της!\n1ος Κύκλος - Επεισόδιο 25\nΗ ισορροπία στη σχέση του Αντρέα με την Ήβη επανέρχεται, καθώς εκείνος καίει τα γράμματα της Jane. Η Jane φτάνει στο ξενοδοχείο στην Αθήνα. Ο Γιώργος και ο Άγγελος προσπαθούν να πείσουν τη Ράνια να συμμετάσχει στη συναυλία. Η Μαρίνα απειλεί τη Μελίσσα ότι θα αποκαλύψει στον πατέρα της πως αυτή την έβαλε να παρακολουθήσει την Αμάντα και τον Τίμο στην Ύδρα. Ο Αντρέας πιέζει τη Μαρίνα να ανασκευάσει όσα έγραψε στο άρθρο της. Ο Παύλος ψάχνει το σπίτι του λογιστή και βρίσκει την τσάντα με τα χρήματα. Ο Αντρέας αποφασίζει να οργανώσει συνέντευξη τύπου και συναυλία στο Αρένα. Ο Τίμος διεκδικεί την παρουσία του στη ζωή της Αμάντας, καθώς προσπαθεί να την πείσει ότι είναι γραφτό τους να είναι μαζί. Η Ήβη είναι αναστατωμένη ερωτικά από το φιλί με τον Σωτήρη, αλλά εκείνος της το ξεκόβει. Τότε αυτή του αποκαλύπτει τα δημοσιεύματα για το φιλί του Τίμου και της Αμάντας. Ο Αντρέας μαθαίνει από τον Παύλο ότι η αστυνομία θα προχωρήσει στη σύλληψη του λογιστή Ευθυμίου. Ο Αντρέας και η Ήβη πηγαίνουν στο σπίτι του. Η γυναίκα του, που σπαράζει στην πόρτα, ταράζει την Ήβη και την γεμίζει αμφιβολίες. Η Μελίσσα δέχεται ένα δέμα και ένα σημείωμα από άγνωστο αποστολέα...\n1ος Κύκλος - Επεισόδιο 24\nΟ Σωτήρης βλέπει στο βίντεο από τη συναυλία ότι η Αμάντα δεν φοράει το δαχτυλίδι και σκάει από τη ζήλια του. Ο Τίμος και η Αμάντα έχουν παραδοθεί στον έρωτά τους. Η δημοσιογράφος στέλνει στη Μελίσσα μια φωτογραφία της Αμάντας και του Τίμου να φιλιούνται επάνω στη σκηνή και εκείνη τρίβει τα χέρια της. Ο Σωτήρης αποφασίζει να πάει στην Ύδρα. Η Αμάντα βασανίζεται από τύψεις για την απιστία της προς τον Σωτήρη. Ο Παύλος δέχεται ένα ανώνυμο τηλεφώνημα, που τον προτρέπει να ψάξει περισσότερο την ιστορία του λογιστή. Η Μελίσσα δείχνει στον πατέρα της το δημοσίευμα με τη φωτογραφία του φιλιού, που υποστηρίζει ότι η Αμάντα και ο Τίμος είναι ζευγάρι. Ο Αντρέας τα χάνει. Η Δάφνη ενημερώνει τη Μυρτώ ότι χώρισε με τον Κλέαρχο. Ο Σωτήρης φτάνει στην Ύδρα. Η Αμάντα και ο Τίμος είναι αγκαλιασμένοι στο κρεβάτι. Ο Σωτήρης φτάνει στο σπίτι του Τίμου. Βρίσκει την πόρτα ξεκλείδωτη και μπαίνει χωρίς να τον αντιληφθούν. Βρίσκει όμως την Αμάντα μόνη. Εκείνη τα χάνει που τον βλέπει. Ο Τίμος επιστρέφει χαρούμενος με πρωινό και λουλούδια. Ο Σωτήρης προσπαθεί να καταλάβει αν έχει συμβεί κάτι μεταξύ τους. Ο Κλέαρχος κάνει ερωτική εξομολόγηση στη Μυρτώ. Ο Σωτήρης επιστρέφει στην Αθήνα με την Αμάντα. Ο Μάριος ανακαλύπτει, από ένα τυχαίο γεγονός, ότι η ανιψιά του η Ράνια είναι ταλέντο στο τραγούδι. Ο Παύλος ενημερώνει τον Αντρέα για το ανώνυμο τηλεφώνημα. Ο Αντρέας στριμώχνει τη δημοσιογράφο, που ανέβασε το ροζ δημοσίευμα. Ο Μάριος ζητάει επειγόντως να δει τη Ράνια μαζί με τον Άγγελο και τον Γιώργο. Τα παιδιά φοβούνται ότι τους έχει ανακαλύψει, αλλά εκείνος τους προτείνει να κάνουν όλοι μαζί ένα live στο μαγαζί του. Ο Αντρέας αποφασίζει να κάψει τα γράμματα της Jane, μπροστά στην Ήβη, για να της αποδείξει ότι έχει τελειώσει με το παρελθόν. Όμως, από ειρωνεία της τύχης, το παρελθόν επιστρέφει για να τον στοιχειώσει. Μια μυστηριώδης γυναίκα κάνει την εμφάνισή της στην Αθήνα. Είναι η Jane!\n1ος Κύκλος - Επεισόδιο 23\nΗ Ήβη ενημερώνει τον Σωτήρη ότι η γυναίκα που έκανε μήνυση στην κλινική του πιθανότατα έχει αυτοκτονικές τάσεις. Ο Τίμος και η Αμάντα βγαίνουν για μια ανέμελη βόλτα στην Ύδρα και η δημοσιογράφος τούς παρακολουθεί. Η Μυρτώ αποκαλύπτει στη Δάφνη ότι έπεσε θύμα απαγωγής και η Δάφνη τα χάνει, καθώς θυμάται το δικό της εκφοβισμό από τον τοκογλύφο. Ο Σωτήρης φτάνει θυμωμένος στο γραφείο του Αντρέα και τον επιπλήττει, επειδή η Αμάντα δεν έμεινε σε ξενοδοχείο στην Ύδρα, αλλά στο σπίτι του Τίμου. Ο Αντρέας του δίνει τη διεύθυνση του σπιτιού του Τίμου στην Ύδρα. Παράλληλα, τον ενημερώνει για την εξέλιξη στην υπόθεση της απαγωγής, λέγοντάς του ότι έχει βρει τον ένοχο. Του λέει ότι το μόνο που μένει για να «δέσουν» τον λογιστή είναι να βρουν τα λύτρα. Η Ήβη συνεχίζει την επικοινωνία με τη γυναίκα και τελικά κατορθώνει να της αποσπάσει την ομολογία ότι, κατά τη διάρκεια της εγκυμοσύνης της, είχε ψυχολογικά προβλήματα. Η μάνα του Τίμου τον προειδοποιεί να μην παρασυρθεί από τον έρωτά του για την Αμάντα. Ο Σωτήρης καταστρώνει ένα σκοτεινό σχέδιο για να ενοχοποιήσει για τα καλά το λογιστή. Για το λόγο αυτό συναντά τον μπράβο, που είχε χρησιμοποιήσει στην απαγωγή και του αναθέτει μια «ειδική» αποστολή. Η Ήβη δίνει στον Σωτήρη τα αποδεικτικά στοιχεία για τη γυναίκα. Ο ενθουσιασμός τους για την έκβαση αυτής της ιστορίας, τούς οδηγεί σε ένα παθιασμένο φιλί. Όλα είναι έτοιμα για τη συναυλία στην Ύδρα. Η Αμάντα και ο Τίμος τα δίνουν όλα. Μετά το τέλος της συναυλίας, αφήνονται για πρώτη φορά να παρασυρθούν ολοκληρωτικά από το πάθος τους. Ο λογιστής δέχεται μέσα στη νύχτα ένα αναπάντεχο δώρο: Μια τσάντα με χρήματα!\n1ος Κύκλος - Επεισόδιο 22\nΟ Αντρέας ρωτάει την Ήβη αν θέλει να χωρίσουν. Ωστόσο, προσπαθεί να της εξηγήσει για τα γράμματα στη Jane και να την ξανακερδίσει. Η Αμάντα και ο Τίμος φτάνουν στην Ύδρα και εκεί η Αμάντα ανακαλύπτει ότι ο Τίμος έχει κανονίσει να μείνουν μαζί στο σπίτι του. Αγχώνεται για το πώς θα αντιδράσει ο Σωτήρης αν το μάθει. Εκείνος, όμως, εκμεταλλεύεται την απουσία της Αμάντας και ξαναγυρίζει στο παλιό του πάθος, τον τζόγο, με αποτέλεσμα να χάσει αρκετά χρήματα. Η Αμάντα και ο Τίμος έρχονται πολύ κοντά συναισθηματικά και εκείνη κοιμάται στην αγκαλιά του. Ο Παύλος ψάχνει στο σπίτι του λογιστή και βρίσκει μια λευκή μάσκα. Ενημερώνει τον Αντρέα για το εύρημά του και εκείνος πείθεται ότι ο λογιστής είναι αυτός που κρύβεται πίσω από την απαγωγή. Ο Παύλος, όμως, επισημαίνει στον Αντρέα ότι θα χρειαστούν περισσότερα στοιχεία για να στοιχειοθετήσουν κατηγορία εναντίον του. Η Ήβη συναντά τη γυναίκα που έκανε τη μήνυση στην κλινική του Σωτήρη και υποψιάζεται ότι κάτι δεν πάει καλά μ’ αυτήν. Η Ράνια λέει ψέματα στα παιδιά ότι πέρασε το βράδυ της με ένα αγόρι. Αυτό έχει σαν αποτέλεσμα να τους κάνει να ζηλέψουν αφόρητα. Η Αμάντα περνά ξένοιαστες στιγμές στην Ύδρα με τον Τίμο. Η δημοσιογράφος τούς παρακολουθεί αδιάκοπα και ενημερώνει τη Μελίσσα ότι η Αμάντα μένει στο σπίτι του Τίμου. Εκείνη γίνεται έξαλλη και αποφασίζει να ενημερώσει ανώνυμα τον Σωτήρη…\n1ος Κύκλος - Επεισόδιο 21\nΗ Ράνια πιέζει τον Γιώργο να της αποκαλύψει την αλήθεια και εκείνος προσπαθεί να συγκρατηθεί με νύχια και με δόντια για να μην υποκύψει στη γοητεία της. Η γυναίκα με την οποία ο Σωτήρης ήρθε σε εξωδικαστικό συμβιβασμό αναρτά στο ίντερνετ την προσωπική της ιστορία, αμαυρώνοντας με αυτό τον τρόπο το όνομα της κλινικής. Ο Σωτήρης φοβάται μήπως αυτό το δημοσίευμα αποτελέσει αφορμή για να έρθει στην επιφάνεια το βρώμικο παρελθόν με τις παράνομες υιοθεσίες. Ο Παύλος ενημερώνει τον Αντρέα, σχετικά με το λογιστή και εκείνος του ζητά να βρει και άλλα στοιχεία. Η Μελίσσα και η Αμάντα πηγαίνουν για καφέ. Εκεί, η Αμάντα παραδέχεται ότι παλιότερα είχε ερωτική σχέση με τον Τίμο, πράγμα που κάνει τη Μελίσσα έξαλλη. Ο Τίμος αναπολεί το ρομαντικό παρελθόν που έζησε με την Αμάντα στην Ύδρα. Ο Γιώργος και ο Άγγελος βεβαιώνονται από τη συμπεριφορά της Ράνιας ότι τους υποψιάζεται και αποφασίζουν να κάνουν κάτι πιο δραστικό για να την πείσουν ότι είναι gay. Ο Κλέαρχος, έχοντας μάθει για την απαγωγή, είναι ιδιαίτερα προστατευτικός με τη Μυρτώ και η Δάφνη ζηλεύει. Η Ήβη βρίσκεται σε μεγάλη συναισθηματική φόρτιση, εξαιτίας την κρίσης που περνάει ο γάμος της. Συναντά τον Σωτήρη και εκείνος της συμπαραστέκεται, ενώ ταυτόχρονα της λέει για τον κίνδυνο που διατρέχει η κλινική του. Εκείνη αποφασίζει να τον βοηθήσει και επικοινωνεί με τη γυναίκα που του έκανε τη μήνυση. Ο Σωτήρης δίνει το δαχτυλίδι στην Αμάντα και εκείνη του υπόσχεται ότι δεν θα το βγάλει από το χέρι της. Ο Τίμος και η Αμάντα ετοιμάζονται να φύγουν για την Ύδρα, ενώ μια ερωτική αναστάτωση κυριεύει και τους δυο. Η δημοσιογράφος, που τους παρακολουθεί, δεν τους αφήνει στιγμή από τα μάτια της…\n1ος Κύκλος - Επεισόδιο 20\nΗ Ήβη ανακαλύπτει, μέσα από τα γράμματα του Αντρέα, ότι η Μελίσσα είναι υιοθετημένη. Η Αμάντα είναι αρνητική για το ταξίδι στην Ύδρα και ο Τίμος προσπαθεί να την πείσει. Η Πεπίτα βάζει σε δοκιμασίες τον Γιώργο, προκειμένου να ανακαλύψει αν είναι στ’ αλήθεια gay. Tο ίδιο κάνει και ο Μάριος με τον Άγγελο. Ο Αντρέας εκμυστηρεύεται στον Παύλο τις υποψίες του για τον πρώην λογιστή του και εκείνος λέει ότι θα ψάξει καλύτερα. Ο Σωτήρης αγοράζει ένα πολύ ακριβό κόσμημα για την Αμάντα, προβληματίζοντας τη Δάφνη, που γνωρίζει τα οικονομικά του προβλήματα. Ο Αντρέας συγκρούεται έντονα με την Ήβη για τα γράμματα προς τη Jane, αφού φοβάται μήπως, επάνω στα νεύρα της, αποκαλύψει την αλήθεια στη Μελίσσα. Η σχέση τους περνάει κρίση. Ο Σωτήρης μαθαίνει από την Αμάντα ότι θα πάει με τον Τίμο στην Ύδρα για τη συναυλία και τσακώνονται. Ο Γιώργος και ο Άγγελος καταλαβαίνουν ότι τους έχουν υποψιαστεί και αποφασίζουν να γυρίσουν το παιχνίδι προς όφελός τους. Ωστόσο η Ράνια συνεχίζει τα «γυμνάσια» με κίνδυνο ο Άγγελος να αποκαλυφθεί. Η Μυρτώ αναρρώνει σωματικά και ψυχολογικά από την περιπέτεια της απαγωγής και αποφασίζει να επιστρέψει στα μαθήματά της. Η Μυρτώ θα αναγκαστεί να παραδεχτεί στον Κλέαρχο την αλήθεια για την απαγωγή. Ο Σωτήρης κατηγορεί τον Αντρέα ότι αθέτησε την υπόσχεσή του να κρατήσει τον Τίμο μακριά από την Αμάντα. Η Μελίσσα συναντά τη δημοσιογράφο και της προτείνει να παρακολουθήσει τον Τίμο και την Αμάντα στην Ύδρα, λέγοντάς της ότι είναι ζευγάρι και θα βγάλει λαβράκι. Ο Παύλος παρακολουθεί τον λογιστή και αναζητά στοιχεία που μπορεί να τον συνδέουν με την απαγωγή. Η ύπαρξη ενός μωρού στην οικογένειά του και ο ήχος από το κλάμα του μωρού, που ακουγόταν στα dvd, είναι η πρώτη ένδειξη που τον βάζει σε υποψίες.\n1ος Κύκλος - Επεισόδιο 19\nΟ Σωτήρης συναντά τον Παύλο στην κλινική του και αρχίζει να ανησυχεί. Η Μελίσσα πηγαίνει στο σπίτι του Τίμου και του λέει ότι δεν προτίθεται να συνεχίσει τη συνεργασία τους κάτω από αυτές τις συνθήκες. Εκείνος την καθησυχάζει. Φεύγοντας, όμως, βλέπει το αυτοκίνητο της Αμάντας να παρκάρει έξω από το σπίτι του Τίμου. Ο Άγγελος και ο Γιώργος σκέφτονται να αποκαλύψουν την αλήθεια στη Ράνια. Η Αμάντα ξεκαθαρίζει στον Τίμο ότι πάνω από όλα βάζει την οικογένειά της. Η Ήβη λέει στον Σωτήρη ότι πίσω από την απαγωγή μπορεί να κρύβεται ο παλιός του λογιστής. Ο Σωτήρης μιλάει με τη δικηγόρο του για μια μήνυση που έχει δεχτεί η κλινική από μια μάνα, που το παιδί της πέθανε στη γέννα. Ο Τίμος γράφει ένα τραγούδι στη Μελίσσα και εκείνη είναι πολύ ευχαριστημένη, καθώς πιστεύει ότι η μεταξύ τους συνεργασία επιτέλους ξεκινάει! Δεν προλαβαίνει όμως να χαρεί. Ο Παύλος προσπαθεί να τρυπώσει στα υπόγεια της κλινικής του Σωτήρη. Ο Αντρέας θυμάται κάποια περιστατικά με τον παλιό του λογιστή και αρχίζει να τον υποψιάζεται όλο και περισσότερο. Η Δάφνη και ο Κλέαρχος επισκέπτονται τη Μυρτώ στο σπίτι της. Η Δάφνη φροντίζει να κάνει φανερή τη σχέση τους και η Μυρτώ πληγώνεται. Η Μελίσσα διαφωνεί με τον πατέρα της, που δεν θέλει να αφήσει τον Τίμο να πάει για συναυλία στην Ύδρα. Ο Τίμος ενθουσιάζεται με την προοπτική αυτής της συναυλίας, αλλά η Αμάντα είναι επιφυλακτική. Η Μελίσσα σχεδιάζει να αποκαλύψει την ερωτική σχέση του Τίμου με την Αμάντα και γι’ αυτό επικοινωνεί με μια δημοσιογράφο. Ο Παύλος μπαίνει στο δωμάτιο, όπου κρατούσαν τη Μυρτώ και αναζητά στοιχεία…\n1ος Κύκλος - Επεισόδιο 18\nΗ Μελίσσα, εξοργισμένη από το γεγονός ότι ο Τίμος έκανε πρόβα με την Αμάντα στο σπίτι του, διαπληκτίζεται μαζί του. Εκείνος δεν παραδέχεται στον Αντρέα τον έρωτά του για την Αμάντα, αλλά δεν τον πείθει. Ο Αντρέας κάνει τελικά το χατίρι στον αδερφό του και υποχρεώνει τον Τίμο όλες οι πρόβες να γίνονται στο στούντιο. Ο Σωτήρης ζητάει από την Ήβη να συναντηθούν. Η Πεπίτα αναλαμβάνει να βοηθήσει τον Μάριο στο μαγαζί του. Ο Σωτήρης προσπαθεί να αναθερμάνει τη σχέση του με την Αμάντα. Ξυπνούν όμως οι μνήμες από το παρελθόν και το χαμένο της παιδί. Ο Σωτήρης θέτει το ζήτημα της καριέρας της, σε σχέση με την οικογένεια και το δείπνο τους καταλήγει σε τσακωμό. Η Ράνια ψάχνει μανιωδώς στο σπίτι το χαρτάκι με το τηλέφωνο από αυτόν που τη φλέρταρε στο μπαρ. Τα παιδιά, όμως, το έχουν κρύψει επίτηδες για να της χαλάσουν τα σχέδια. Η Δάφνη επισκέπτεται τη Μυρτώ και της αποκαλύπτει εσκεμμένα τη σχέση της με τον Κλέαρχο. Η Ράνια συναντά στο μπαρ έναν γκέι φίλο της, ο οποίος της λέει με σιγουριά ότι ο Γιώργος και ο Άγγελος δεν είναι γκέι. Η Ήβη πηγαίνει να συναντήσει τον Σωτήρη κρυφά από τον Αντρέα. Ο Αντρέας είναι χαρούμενος, διότι η Μυρτώ αντιδρά για πρώτη φορά. Ο Σωτήρης προσπαθεί να μάθει από την Ήβη σε ποιο σημείο βρίσκονται οι έρευνες του Παύλου και σκόπιμα της υποβάλλει μια ιδέα για το ποιος μπορεί να κρύβεται πίσω από την απαγωγή. Της θυμίζει μια παλιά ιστορία του Αντρέα με τον λογιστή του και ουσιαστικά «φωτογραφίζει» αυτόν ως τον ιθύνοντα νου της απαγωγής, προσπαθώντας να στρέψει τις υποψίες μακριά από το πρόσωπό του. Η Αμάντα, μετά την ένταση με τον Σωτήρη, αποφασίζει να ξεκαθαρίσει τα πράγματα με τον Τίμο. Ο Παύλος κάνει εισαγωγή στην κλινική του Σωτήρη…\n1ος Κύκλος - Επεισόδιο 17\nΟ Αντρέας πιέζει τον Παύλο να βρει στοιχεία για τους απαγωγείς. Εκείνος συνδυάζει όλες τις ενδείξεις και αποφασίζει να πάει στην κλινική του Σωτήρη για να ψάξει για στοιχεία. Ο Αντρέας ανησυχεί με την παρουσία του Κλεάρχου στο σπίτι τους, γιατί φοβάται μην καταλάβει για την απαγωγή. Ο Κλέαρχος προσπαθεί να επικοινωνήσει με τη Μυρτώ, αλλά δεν τα καταφέρνει και υποψιάζεται ότι δεν του έχουν πει την αλήθεια για την κατάστασή της. Ο Τίμος και η Αμάντα περνούν ένα δημιουργικό πρωινό και έρχονται κοντά. Ο Τίμος, με καλυμμένο τρόπο, προσπαθεί να της πει ότι ίσως ο Σωτήρης δεν είναι αυτό που δείχνει. Ο Γιώργος προσπαθεί να αποδείξει στη Ράνια ότι αυτός που την φλερτάρει δεν είναι σωστός άντρας. Ο Σωτήρης ζητάει να μείνει μόνος με τη Μυρτώ για να δει τι θυμάται από την απαγωγή. Η Μυρτώ, μόλις τον βλέπει, πανικοβάλλεται. Η Ήβη προτείνει να βρουν έναν ψυχολόγο για τη Μυρτώ, αλλά ο Σωτήρης, που φοβάται ότι μπορεί να αποκαλυφθεί, την αποτρέπει. Η Μελίσσα φροντίζει να ενημερώσει τον Σωτήρη ότι η Αμάντα και ο Τίμος είναι στο σπίτι του δεύτερου και κάνουν πρόβες. Ο Σωτήρης καλεί την Αμάντα, αλλά εκείνη δεν απαντά. Ο Αντρέας προτείνει στη Σύλβια να γίνει μάνατζερ της Μελίσσας. Ο Παύλος αναλύει στη Σύλβια το σχέδιό του, αλλά ο Σωτήρης κρυφακούει. Η Μελίσσα μαθαίνει ότι ο Τίμος έκανε πρόβα με την Αμάντα στο σπίτι του. Ο Αντρέας συναντιέται με τον Σωτήρη, ο οποίος προσπαθεί να τον επηρεάσει εναντίον του Παύλου. Του προσφέρει εκδούλευση και του ζητάει σαν αντάλλαγμα να κρατήσει την Αμάντα και τον Τίμο μακριά. Η Αμάντα δέχεται πρόσκληση σε δείπνο από τον Σωτήρη. Ο Αντρέας ρωτάει ανοιχτά τον Τίμο για τη σχέση του με την Αμάντα...\n1ος Κύκλος - Επεισόδιο 16\nΟ Αντρέας είναι απελπισμένος, μόλις συνειδητοποιεί ότι οι απαγωγείς δεν του παρέδωσαν τη Μυρτώ. Η Μελίσσα, ο Τίμος και η Αμάντα τελειώνουν τη συναυλία στο μπαράκι και ο κόσμος τους αποθεώνει. Η κοπέλα, που έχει πάρει τη θέση της Μυρτώς, λιποθυμάει από το σοκ και ο Αντρέας ενημερώνει τον Σωτήρη. Η Ήβη καταλαβαίνει ότι κάτι δεν πάει καλά. Οι δυο απαγωγείς τσακώνονται μεταξύ τους, με αποτέλεσμα να τρακάρουν με το βαν της απαγωγής. Από τη σύγκρουση, μόνο ο ένας βγαίνει ζωντανός. Η Σύλβια εξακολουθεί να υποψιάζεται ότι ο Σωτήρης κρύβεται πίσω από την απαγωγή. Ο απαγωγέας πηγαίνει στην κλινική του Σωτήρη τη βαλίτσα με τα χρήματα. Εκείνος τον ρωτάει τι έγινε η Μυρτώ και αυτός του λέει ότι το έσκασε. Η αγωνία για τη Μυρτώ κορυφώνεται. Η Μελίσσα φεύγει με τον Τίμο. Φτάνοντας έξω από το σπίτι της, βρίσκει τη Μυρτώ να περιμένει στα σκαλιά. Βρίσκεται σε κατάσταση σοκ. Η Ράνια γνωρίζει στο μπαρ κάποιον, που τη φλερτάρει. Αυτό κάνει τον Άγγελο και τον Γιώργο να ζηλεύουν. Η Μυρτώ παραμένει σε κρίσιμη κατάσταση. Δεν μιλάει και δεν αντιδρά καθόλου. Ο Σωτήρης αναλαμβάνει να την παρακολουθήσει ως γιατρός για να την έχει «από κοντά». Η Μελίσσα ζητά από τον Κλέαρχο να επισκεφθεί την αδερφή της, ελπίζοντας ότι σε εκείνον θα μιλήσει. Αυτό κάνει τη Δάφνη να ζηλέψει. Ο Κλέαρχος θυμώνει μαζί της, που δεν τον ενημέρωσε νωρίτερα ότι η ξαδέρφη της επέστρεψε. Η Αμάντα κανονίζει να περάσει από το σπίτι του Τίμου. Ο Παύλος επισκέπτεται τη Μυρτώ. Εκείνη μες στον ύπνο της, ψελλίζει τη λέξη «οινόπνευμα», που βάζει τον Παύλο σε υποψίες…\n1ος Κύκλος - Επεισόδιο 15\nΟ ένας από τους δυο μπράβους καταλαβαίνει ότι η Μυρτώ είναι ανιψιά του Σωτήρη. Ο Σωτήρης είναι ταραγμένος από την ένταση της προηγούμενης βραδιάς, κάτι που προβληματίζει την Αμάντα. Η Σύλβια αποκαλύπτει στον Τίμο όλα τα στοιχεία, που πιστεύει ότι οδηγούν στον Σωτήρη και αποφασίζουν μαζί να μιλήσουν στον Παύλο. Στο μεταξύ, βγαίνοντας μαζί από το σπίτι της, τους βλέπει ο Αντώνης και το παρεξηγεί. Ο υπόγειος ανταγωνισμός ανάμεσα στον Γιώργο και στον Άγγελο για την καρδιά της Ράνιας συνεχίζεται, με τον Γιώργο να κερδίζει έδαφος. Ο Άγγελος διαβάζει για τον θάνατο του τοκογλύφου και βλέποντας το πρόσωπό του, αναγνωρίζει έναν επισκέπτη του Σωτήρη. Τότε του μπαίνουν διάφορες σκέψεις στο μυαλό. Ο Αντώνης τσακώνεται με τον Τίμο για το θέμα της Σύλβιας και ο Τίμος του εξηγεί ότι πρόκειται για παρεξήγηση. Η κατάσταση της υγείας της Μυρτώς έχει βελτιωθεί σημαντικά και ο Σωτήρης κανονίζει να γίνει η παράδοσή της την ίδια μέρα. Οι μπράβοι ετοιμάζονται για την παράδοση, αλλά η Μυρτώ πιστεύει ότι θα την σκοτώσουν. Ο Τίμος και η Σύλβια μιλάνε συνωμοτικά για το θέμα του Σωτήρη και η Μελίσσα, που εντοπίζει το συνωμοτικό τους ύφος, προσπαθεί να καταλάβει τι γίνεται. Εκείνοι την αποπροσανατολίζουν. Ο Τίμος ενημερώνει τον Παύλο σχετικά με τις υποψίες τους για τον Σωτήρη. Ο Μάριος προτείνει στην Αμάντα να τραγουδήσει live το βράδυ στο μαγαζί. Όλα είναι έτοιμα για την ανταλλαγή. Ο Παύλος και ο Αντρέας περιμένουν στο σημείο που έχουν ορίσει οι απαγωγείς. Ένα αυτοκίνητο φτάνει. Ο Αντρέας δίνει τα χρήματα, οι απαγωγείς παραδίνουν την κοπέλα, που φοράει κουκούλα, παίρνουν τα χρήματα και φεύγουν. Ο Αντρέας βγάζει την κουκούλα και ανακαλύπτει ότι δεν είναι η Μυρτώ… •\tΣτο ρόλο του Παύλου, ο Περικλής Κασσανδρινός.\n1ος Κύκλος - Επεισόδιο 14\nΗ Σύλβια εξομολογείται στη Μελίσσα ότι ξέρει για την απαγωγή και εκείνη γίνεται έξαλλη. Ο Σωτήρης φοβάται ότι η Μυρτώ τον αναγνώρισε. Ο Παύλος και ο Αντρέας κάνουν υποθέσεις για το λόγο που οι απαγωγείς τρενάρουν την παράδοση. Ο Αντρέας γεμίζει μαύρες σκέψεις. Η Ήβη μαθαίνει και εκείνη ότι η παράδοση της Μυρτώς αναβάλλεται και καταρρέει ψυχολογικά. Ο τοκογλύφος γίνεται επικίνδυνος και ο Σωτήρης ζητάει να τον δει. Στη συνάντησή τους, ο Σωτήρης τον σκοτώνει. Επιστρέφει στο σπίτι του Αντρέα χτυπημένος και όλοι παραξενεύονται. Εκεί όμως τον περιμένει μια έκπληξη. Μαθαίνει ότι ο Παύλος κατόρθωσε να καθαρίσει τη φωνή και ταράζεται. Το στικάκι με τη φωνή του απαγωγέα έχει ξεχαστεί στο γραφείο. Η Σύλβια αναλαμβάνει να το φέρει και ο Σωτήρης έχει ελάχιστο χρόνο για να αντιδράσει. Εκείνη ακούει στο στικάκι τη φωνή του απαγωγέα και από μια ιδιαίτερη φράση που χρησιμοποιεί και ο Σωτήρης, υποψιάζεται ότι είναι αυτός. Βάζει το στικάκι στην τσάντα της και φεύγει για το σπίτι του Αντρέα. Η Δάφνη φλερτάρει επίτηδες με έναν νεαρό για να κάνει τον Κλέαρχο να ζηλέψει. Η Σύλβια πλησιάζει στο σπίτι του Αντρέα, όταν δέχεται επίθεση από έναν νεαρό, που της κλέβει την τσάντα. Η Σύλβια τηλεφωνεί στον Τίμο αναστατωμένη. Η Δάφνη, βλέποντας τον μπαμπά της χτυπημένο, υποψιάζεται ότι έχει μπλέξει πάλι με τους τοκογλύφους. Εκείνος προσπαθεί να την καθησυχάσει, προκειμένου να μην μοιραστεί τις υποψίες της με την Αμάντα. Η Σύλβια αποκαλύπτει στον Τίμο ότι υποψιάζεται πως ο απαγωγέας είναι ο Σωτήρης…\n1ος Κύκλος - Επεισόδιο 13\nΗ Αμάντα λέει στον Τίμο ότι θέλει να κάνει τη μεγάλη επιστροφή στην καριέρα της, αποκλειστικά με τη δική του συνεργασία. Ο Τίμος πετάει στα σύννεφα. Η ατμόσφαιρα ανάμεσά τους φορτίζεται ερωτικά και έρχονται πολύ κοντά. Ο Αντώνης λέει στην Μελίσσα ότι η Αμάντα και ο Τίμος είναι μαζί και εκείνη πικραίνεται πολύ. Η Μυρτώ, μέσα στο παραλήρημά της από τον πυρετό, μοιάζει να αντιλαμβάνεται ότι βρίσκεται σε νοσοκομείο. Αυτό κάνει τον Σωτήρη να ανησυχήσει. Ο τοκογλύφος εξακολουθεί να τον απειλεί και κάνει ανώνυμα τηλεφωνήματα στην Αμάντα. Ο Σωτήρης κινδυνεύει να αποκαλυφθεί. Ο Τίμος τσακώνεται με τη Μελίσσα για το προφίλ που του δημιούργησε στο facebook και της διευκρινίζει ότι για εκείνον υπάρχει μόνο η Αμάντα. Ο Κλέαρχος δεν πείθεται με την ιστορία για την αρρώστια της Μυρτώς και πιέζει την Ήβη για να μάθει την αλήθεια. Η Ήβη ξεψαχνίζει την Αμάντα για τη σχέση της με τον Σωτήρη. Ο Αντρέας επιστρέφει από την Ελβετία με τα λύτρα για την απαγωγή. Ο Γιώργος και ο Άγγελος τσακώνονται για τη Ράνια, καθώς ομολογούν ότι είναι και οι δυο ερωτευμένοι μαζί της. Ο Σωτήρης δεν διακινδυνεύει να παραδώσει τη Μυρτώ στην κατάσταση που βρίσκεται η υγεία της. Έτσι ο Αντρέας δέχεται ένα τηλεφώνημα ότι η παράδοσή της αναβάλλεται για την επόμενη μέρα. Ο Σωτήρης κουράρει τη Μυρτώ, όταν εκείνη βλέπει τη γραβάτα του και τον αναγνωρίζει…\n1ος Κύκλος - Επεισόδιο 12\nΗ απαγωγή της Μυρτώς ξυπνάει στην Αμάντα μνήμες από το παιδί που έχασε. Η Μελίσσα φτάνει για μια ακόμα φορά έξω από την πόρτα του Τίμου, χωρίς εκείνος να την αντιληφθεί. Η Αμάντα ακούει μέσα σε ένα ταξί μια παλιά της επιτυχία. Νοσταλγεί την εποχή που έγραφαν μαζί μουσική και του τηλεφωνεί. Η Μελίσσα είναι έτοιμη να μπει στο σπίτι του Τίμου. Όταν αντιλαμβάνεται ότι μιλάει με την Αμάντα στο τηλέφωνο, απογοητεύεται και φεύγει. Το τηλεφώνημα θυμίζει και στους δυο το παλιό πάθος που υπήρχε ανάμεσά τους. Ο Σωτήρης περνάει το βράδυ του στο σπίτι του Αντρέα, κρατώντας συντροφιά στην Ήβη. Την πείθει, με δόλιο τρόπο, να τον ενημερώνει για τα ευρήματα του ντετέκτιβ σε σχέση με την απαγωγή. Η Ήβη και ο Σωτήρης έρχονται πολύ κοντά και αποκοιμιούνται πλάι - πλάι. Σ’ αυτήν την κατάσταση τους βλέπει η Μελίσσα, όταν επιστρέφει στο σπίτι. Η Ράνια ανακαλύπτει κάποιους στίχους του Άγγελου, εμπνέεται από αυτούς και αρχίζει να τραγουδάει. Τα αγόρια την βλέπουν και το πάθος τους φουντώνει. Η Ράνια συγκινείται από την ευαίσθητη πλευρά του Άγγελου. Κάθονται μαζί και μιλάνε μέχρι αργά, μέχρι που αποκοιμιούνται αγκαλιά. Το πρωί τους βλέπει ο Γιώργος και ζηλεύει. Η Μελίσσα στριμώχνει την Ήβη για τη σχέση της με τον Σωτήρη. Η κατάσταση της Μυρτώς επιδεινώνεται. Ο Σωτήρης φεύγει ανήσυχος για την κλινική. Η Δάφνη και ο Κλέαρχος φιλιούνται για πρώτη φορά. Ο Τίμος κοντράρεται με τη Μελίσσα για την απροειδοποίητη εμφάνιση στο σπίτι του. Εκείνη συνειδητοποιεί ότι το προηγούμενο βράδυ αντιλήφθηκε την παρουσία της, αλλά την απέφυγε. Θυμώνει και φτιάχνει προφίλ του Τίμου στο facebook, χωρίς να τον ενημερώσει. Η Αμάντα και ο Τίμος φεύγουν για μια μεγάλη βόλτα με τη μηχανή. Ο Σωτήρης εξετάζει τη Μυρτώ και συνειδητοποιεί ότι η κατάστασή της είναι κρίσιμη…\n1ος Κύκλος - Επεισόδιο 11\nΗ Ήβη, από λάθος, βρίσκεται στο δεύτερο υπόγειο της κλινικής, πάρα πολύ κοντά στο χώρο όπου είναι φυλακισμένη η Μυρτώ. Εκεί, ακούει έναν περίεργο θόρυβο και παραξενεύεται. Ο τοκογλύφος πιέζει τον Σωτήρη, λέγοντάς του ξεκάθαρα ότι η ζωή της κόρης του κινδυνεύει άμεσα. Η Πεπίτα υποψιάζεται ότι ο γιος της Κλέαρχος είναι γκέι και ζητάει τη βοήθεια του Γιώργου για να το εξακριβώσει. Ο Αντρέας ετοιμάζεται να φύγει για την Ελβετία, όταν ενημερώνεται από τον Παύλο ότι στο dvd ακούγεται στο βάθος ήχος από κλάμα μωρού. Οι απαγωγείς επικοινωνούν με την Ήβη και της δίνουν την ευκαιρία να ακούσει για λίγο την ταραγμένη Μυρτώ. Εκείνη την παρακαλεί να την πάρει από εκεί και η Ήβη καταρρακώνεται. Η Σύλβια βρίσκει το dvd της απαγωγής στο γραφείο του Αντρέα. Ανακαλύπτει την αλήθεια και σοκάρεται. Ο ενοχλητικός πελάτης επιστρέφει στο μπαράκι και παρενοχλεί και πάλι τη Ράνια. Αυτή τη φορά, ο Γιώργος τον βγάζει έξω με τις κλωτσιές, διακινδυνεύοντας να αποκαλύψει την αληθινή του ταυτότητα. Ο Αντρέας φεύγει για την Ελβετία. Ο ντετέκτιβ κατορθώνει να «καθαρίσει» αρκετά τη φωνή από το dvd της απαγωγής...\n1ος Κύκλος - Επεισόδιο 10\nΟ Αντρέας και ο Παύλος εντοπίζουν, μέσα από το σήμα του δορυφόρου, το κινητό της Μυρτώς. Ελπίζουν ότι πάνω σ’ αυτό μπορεί να βρεθούν δαχτυλικά αποτυπώματα και ότι αυτό το στοιχείο θα τους οδηγήσει στον τόπο κράτησής της. Ο Παύλος προσπαθεί να «καθαρίσει» τη φωνή του απαγωγέα από το video, καθώς ο ήχος είναι επεξεργασμένος. Ο Σωτήρης ενημερώνει την Αμάντα για την απαγωγή της Μυρτώς. Η Αμάντα σοκάρεται και προσπαθεί να καταλάβει ποιος μπορεί να κρύβεται από πίσω, χωρίς να υποψιάζεται φυσικά τον Σωτήρη. Ο Γιώργος και ο Άγγελος γίνονται πιο ευρηματικοί στα ψέματά τους απέναντι στη Ράνια. Προσπαθούν συνεχώς να πείθουν ότι είναι ζευγάρι, ενώ ταυτόχρονα βασανίζονται από τον κρυφό τους πόθο για εκείνη. Στο μπαράκι, ένας πελάτης φέρεται άσχημα στην Ράνια και ο Γιώργος αναλαμβάνει να την υπερασπιστεί. Ο τσαμπουκάς και ο ανδρισμός του ξαφνιάζουν τη Ράνια. Ο Σωτήρης, έχοντας ανακτήσει την εμπιστοσύνη του Αντρέα, τού εκμαιεύει πληροφορίες για την πρόοδο των ερευνών σε σχέση με την απαγωγή. Στη συνέχεια όμως βλέπει τον Τίμο και την Αμάντα στο στούντιο σε μια στιγμή που έχουν έρθει πολύ κοντά και το βλέμμα του μαυρίζει. Ο ντετέκτιβ ανακαλύπτει στα dvd από την απαγωγή έναν ήχο που τον παραξενεύει. Η Ήβη συναντάει τον Σωτήρη και βρίσκεται μια ανάσα από τον χώρο κράτησης της κόρης της…\n1ος Κύκλος - Επεισόδιο 9\nΟ Αντρέας επικοινωνεί με την τράπεζά του στην Ελβετία για να διευθετήσει το θέμα των λύτρων. Η Σύλβια υποψιάζεται ότι κάτι της κρύβει. Η Μελίσσα φροντίζει να μάθει η Αμάντα ότι το προηγούμενο βράδυ βρέθηκε στο σπίτι του Τίμου. Εκείνη του κάνει σκηνή, επειδή της το έκρυψε. Η Αμάντα προβάρει τα τραγούδια της, αλλά δεν καταφέρνει να ολοκληρώσει την ηχογράφηση. Η ιστορία με τη Μελίσσα την έχει επηρεάσει. Ο Σωτήρης ζητάει από τους υπεύθυνους ασφαλείας να σβήσουν το υλικό από τις κάμερες. Ο ένας απαγωγέας γίνεται απειλητικός και η Μυρτώ καταβάλλει υπεράνθρωπη προσπάθεια να μην καταρρεύσει ψυχολογικά. Ο Αντρέας λαμβάνει ένα ακόμα dvd, όπου τον προειδοποιούν να μην μπλέξει την αστυνομία, διότι θα διακινδυνεύσει τη ζωή της Μυρτώς. Η Αμάντα ανακαλύπτει ότι ο Σωτήρης της είπε ψέματα το πρωί, ότι έχει μια πολύ πιεσμένη μέρα στην κλινική. Η Ήβη προσπαθεί να ελέγξει την ταραχή της, όταν εμφανίζεται στην πόρτα της ο Κλέαρχος, που δεν έχει πειστεί ότι η Μυρτώ είναι άρρωστη. Ο Αντρέας εκμυστηρεύεται στον Τίμο το θέμα της απαγωγής και εκείνος συμπαραστέκεται στη Μελίσσα. Η Ράνια λέει ότι αν ο Γιώργος δεν ήταν γκέι, θα τον διεκδικούσε. Αυτό προκαλεί την υπόγεια ζήλεια του Άγγελου. Ο Αντρέας ενημερώνει τον Σωτήρη για την απαγωγή και εκείνος αναλαμβάνει να τον βοηθήσει, κάνοντας μια «εικονική» εισαγωγή της Μυρτώς στην κλινική του. Τα δυο αδέρφια δείχνουν να έρχονται κοντά. Στη συνέχεια βλέπουμε τον άνθρωπο με τη μάσκα να ετοιμάζει ένα ακόμα βίντεο για την απαγωγή. Στο τέλος του βίντεο, η μάσκα βγαίνει και αποκαλύπτεται ότι ο ιθύνων νους της απαγωγής είναι ο Σωτήρης!\n1ος Κύκλος - Επεισόδιο 8\nΗ Μελίσσα είναι ταραγμένη από την εξαφάνιση της αδελφής της και ζητάει παρηγοριά στην αγκαλιά του Τίμου. Ο Τίμος τής ξεκαθαρίζει ότι δε θα έκανε ποτέ σχέση μαζί της, καθώς είναι κόρη του καλύτερού του φίλου. Ξημερώνει η επόμενη μέρα και η Μυρτώ είναι ακόμα άφαντη. Η αγωνία κορυφώνεται. Ο Σωτήρης είναι αρκετά σφιγμένος, γεγονός που προβληματίζει την Αμάντα. Στο σπίτι του Αντρέα φτάνει ένα dvd, που δείχνει τη Μυρτώ σε έναν ακαθόριστο χώρο και ένας μασκοφορεμένος άντρας, που ορίζει τα λύτρα. Η Ήβη, ο Αντρέας και η Μελίσσα ταράζονται, καθώς συνειδητοποιούν ότι η Μυρτώ έχει πέσει θέμα απαγωγής. Ο Αντρέας συνεννοείται με τον Παύλο, έναν ιδιωτικό ντετέκτιβ και του ζητάει να τον βοηθήσει. Ο Κλέαρχος είναι ανήσυχος που η Μυρτώ δεν έχει εμφανιστεί στο σχολείο, γεγονός που κάνει τη Δάφνη να ζηλεύει. Τηλεφωνεί στην Ήβη, η οποία αναγκάζεται να του πει ψέματα ότι η Μυρτώ είναι στο νοσοκομείο. Ο Αντρέας πηγαίνει να συναντήσει τον Παύλο. Καταλαβαίνει όμως ότι κάποιοι τον παρακολουθούν και προσπαθεί να τους στριμώξει, αλλά τελικά του ξεφεύγουν. Ο Τίμος, μετά την επίσκεψη της Μελίσσας, περνάει έναν «δημιουργικό πυρετό» και γράφει ένα τραγούδι για εκείνη. Την επόμενη μέρα, η Αμάντα ανακαλύπτει ότι ο Τίμος ίσως να έχει βρει την επόμενη «μούσα» του και προσπαθεί να κρύψει τη ζήλεια που νιώθει. Ο Παύλος λέει στον Αντρέα ότι πίσω από την απαγωγή μπορεί να κρύβεται κάποιος που θέλει να τον εκδικηθεί. Η Μελίσσα προβάρει το τραγούδι, που της έγραψε ο Τίμος και κερδίζει τις εντυπώσεις, ενώ η Αμάντα παρακολουθεί σφιγμένη τον ενθουσιασμό του Τίμου για τη Μελίσσα. Η Μυρτώ τρομοκρατείται, όταν ανακαλύπτει ότι ο ένας από τους δυο απαγωγείς έχει «άγριες» διαθέσεις…\n1ος Κύκλος - Επεισόδιο 7\nΟ Αντρέας ξεκαθαρίζει με τον Τίμο την κατάσταση με το τραγούδι. Ο Τίμος προσπαθεί να εξιλεωθεί γι’ αυτό που έγινε και υπόσχεται στη Μελίσσα ότι θα την βοηθήσει όσο μπορεί. Η Μελίσσα, αυτή τη φορά, θέτει τους δικούς της όρους. Η Ήβη, έχοντας διαβάσει τα γράμματα του Αντρέα προς την Τζέιν, νιώθει προδομένη και αναζητά καταφύγιο στην αγκαλιά του Σωτήρη, του παλιού της εραστή. Ο Σωτήρης εξακολουθεί να πιέζεται από τον τοκογλύφο. Αυτή τη φορά τον καθησυχάζει ότι πολύ σύντομα θα τον ξεχρεώσει. Η Δάφνη κάνει ερωτική εξομολόγηση στον Κλέαρχο. Εκείνος, όμως, δεν είναι ιδιαίτερα θερμός και η Δάφνη πληγώνεται. Ο Κλέαρχος είναι διχασμένος ανάμεσα στα δυο κορίτσια. Ο Γιώργος, ο Άγγελος και η Ράνια γιορτάζουν την αρχή της συγκατοίκησής τους σε ένα γκέι μπαρ, όπου τα αγόρια αναγκάζονται να δώσουν σόου. Το βράδυ, όταν και οι τρεις ξαπλώνουν να κοιμηθούν μαζί, τα δυο αγόρια νιώθουν έντονη ερωτική αναστάτωση. Η Ήβη αναζητά την Μυρτώ και ανακαλύπτει ότι δεν έχει πάει στο μάθημα Αγγλικών. Την καλεί στο τηλέφωνο, αλλά είναι απενεργοποιημένο. Η Μελίσσα την αναζητά και εκείνη, αλλά δεν μπορεί να την εντοπίσει. Απελπισμένη, καταλήγει στο σπίτι του Τίμου με ανεξιχνίαστες διαθέσεις. Η οικογένεια αγωνιά και πηγαίνει στην αστυνομία. Ο αστυνόμος υποψιάζεται ότι η Μυρτώ μπορεί να έχει πέσει θύμα απαγωγής…\n1ος Κύκλος - Επεισόδιο 5\nΟ Τίμος ζητά συγνώμη από τη Μελίσσα για τη σκληρή στάση του και της δίνει δυο τραγούδια ν’ ακούσει για να διαλέξουν μαζί με ποιο θα κάνει το ντεμπούτο της. Ταυτόχρονα, η Αμάντα αποφασίζει να αλλάξει ύφος μουσικά και ο Τίμος το επικροτεί. Πάνω στον ενθουσιασμό του, προβάρει με την Αμάντα ένα από τα δυο τραγούδια, που έχει δώσει στη Μελίσσα. Η Αμάντα το λατρεύει. Ο Σωτήρης απειλείται από τους τοκογλύφους. Συναντά τον αδερφό του, τον Αντρέα και του ζητάει, για μια ακόμα φορά, χρήματα. Εκείνος αρνείται και πάλι να τον βοηθήσει. Αποκαλύπτεται ότι ο Αντρέας εγκατέλειψε την οικογενειακή κλινική, όταν κατάλαβε ότι γίνονταν παράνομες υιοθεσίες. Ο Τίμος συναντά τη Μελίσσα, η οποία του λέει ότι επέλεξε το τραγούδι, που στο μεταξύ, ο ίδιος έδωσε στη Αμάντα. Δεν της το αποκαλύπτει και προσπαθεί να της αλλάξει γνώμη. Την ίδια στιγμή, φτάνει η Αμάντα στο μπαρ και τους βλέπει μαζί. Η Μελίσσα τής αποκαλύπτει ότι ο Τίμος έχει αναλάβει να της γράψει τραγούδια. Η Αμάντα θυμώνει με τον Τίμο, που της κράτησε κρυφή τη συνεργασία του με τη Μελίσσα. Ο Μάριος προτείνει στην ανιψιά του, τη Ράνια να μείνει με τον Άγγελο και τον Γιώργο, που ψάχνουν για συγκάτοικο. Από ένα «παιχνίδι» των παιδιών, έχει δημιουργηθεί η εντύπωση ότι είναι ομοφυλόφιλος. Η Ράνια αισθάνεται ασφαλής και το σκέφτεται σοβαρά, ενώ τα παιδιά αποφασίζουν να συνεχίσουν το θέατρο και παριστάνουν ότι έχουν σχέση. Η Μελίσσα είναι ενθουσιασμένη με το τραγούδι. Φεύγει μαζί με τη Μυρτώ μέσα στη νύχτα και πηγαίνουν στο στούντιο. Εκεί, ηχογραφεί το τραγούδι, κρυφά από όλους. Η Ήβη ανακαλύπτει ότι ο Αντρέας όλα αυτά τα χρόνια γράφει ερωτικά γράμματα στην πρώην γυναίκα του, την Τζέιν και χάνει τον κόσμο, γύρω της. Το επόμενο πρωί, ο Τίμος ηχογραφεί το τραγούδι, με την Αμάντα. Η Δάφνη δέχεται μια περίεργη επίσκεψη από τους τοκογλύφους, οι οποίοι απειλούν τον πατέρα της…\n1ος Κύκλος - Επεισόδιο 4\nΌλα είναι έτοιμα για το πάρτι της Δάφνης. Η Μυρτώ ζηλεύει, καθώς ανακαλύπτει ότι ο Κλέαρχος είναι κάτι παραπάνω από κολλητός της. Ο Τίμος εμφανίζεται κάτω από την πόρτα της Αμάντας και την αιφνιδιάζει. Τη συνάντησή τους, όμως, τη βλέπει και ο Σωτήρης και κάνει σκηνή στην Αμάντα. Εκείνη αρνείται τα πάντα και υποστηρίζει ότι είναι δυο πολύ καλοί συνεργάτες. Η Μελίσσα παίρνει τη Μυρτώ και φεύγουν από το πάρτι, πηγαίνουν στο μπαράκι της Αρένας. Η Ήβη έρχεται σε σύγκρουση με τον Αντρέα, που άφησε τη μικρή να πάει με την Μελίσσα στο μπαρ και του ζητάει να διώξει τη Μελίσσα από το σπίτι. Στο μπαρ, η Μελίσσα συναντάει τον Τίμο. Εκείνος την αποφεύγει, αλλά εκείνη δεν το βάζει κάτω. Τον ρωτάει γιατί της φέρεται έτσι. Εκείνος την απορρίπτει, εκείνη πεισμώνει και τον αιφνιδιάζει με ένα φιλί. Μετά το φιλί, ο Τίμος της λέει ότι είναι «χαλασμένη» μέσα της. Όταν η Μελίσσα επιστρέφει στο μπαράκι, ανακαλύπτει ότι η Μυρτώ δεν είναι εκεί! Επιστρέφει στο σπίτι, αλλά η Μελίσσα δεν την βρίσκει. Η Ήβη κατηγορεί την Μελίσσα για την εξαφάνιση της μικρής. Λίγο αργότερα, η Μυρτώ επιστρέφει ελαφρά ζαλισμένη. Ωστόσο, η κόντρα της Μελίσσας και της Ήβης είναι έντονη και ο τσακωμός τους είναι άγριος. Η Ήβη απαγορεύει στη Μυρτώ να κάνει παρέα με την Μελίσσα και την τιμωρεί αυστηρά. Η Δάφνη, που έχει ερωτευτεί τον Κλέαρχο, πείθει τον Σωτήρη να τη γράψει στο ίδιο σχολείο. Ο Άγγελος και ο Γιώργος ανακαλύπτουν ότι ο συγκάτοικός τους, τους έκλεψε χρήματα και τιμαλφή και έγινε καπνός. Είναι σε αναζήτηση νέου συγκατοίκου. Η Αμάντα, επηρεασμένη από το δημοσίευμα, χάνει την αυτοπεποίθησή της. Ο Τίμος αναλαμβάνει να γράψει τραγούδια για τη Μελίσσα…\n1ος Κύκλος - Επεισόδιο 3\nΣτο χώρο της συναυλίας, η Ήβη συναντά τον Σωτήρη και το πάθος της για τον άντρα της Αμάντας φουντώνει. Αποκαλύπτεται ότι είχαν ένα ερωτικό παρελθόν, που έχουν κρατήσει μυστικό από όλους. Δυο νεαροί, ο Άγγελος και ο Γιώργος φτάνουν στο μπαράκι. Εκεί ο Γιώργος γοητεύεται από την παρουσία της Μελίσσας, ενώ ο Άγγελος μένει άφωνος, μόλις βλέπει τη Ράνια, μια νεαρή σερβιτόρα. Η Μυρτώ και ο κολλητός της, ο Κλέαρχος, παρακολουθούν τη συναυλία, Εκεί, ο Κλέαρχος γνωρίζει τη Δάφνη. Η Αμάντα καταρρέει ψυχολογικά, όταν μαθαίνει για το άρθρο και ο Τίμος αναλαμβάνει να την παρηγορήσει. Η αγκαλιά του ξυπνάει το πάθος ανάμεσα στους δυο πρώην εραστές και ανταλλάσσουν ένα φλογερό φιλί, που η Μελίσσα βλέπει! Η Αμάντα κατηγορεί τον εαυτό της, που παρασύρθηκε και φεύγει σαν κυνηγημένη. Την επόμενη μέρα, ο Σωτήρης της κάνει σκηνή επειδή βάζει την καριέρα της πάνω από την οικογένεια. Η κόρη της, Δάφνη, αποφασίζει να κάνει πάρτι το βράδυ στο σπίτι τους. Η Μελίσσα αναλαμβάνει, για λογαριασμό του Αντρέα, να ηρεμήσει την Αμάντα και να την πείσει ότι το άρθρο, που δημοσιεύτηκε, παραποίησε τα λόγια του Αντρέα. Ταυτόχρονα, «επιτίθεται» ερωτικά στον Τίμο και προσπαθεί να τον ψαρέψει για τη σχέση του με την Αμάντα. Εκείνος της βάζει πάγο. Το πάθος όμως του Τίμου για την Αμάντα μετά και το φιλί έχει φουντώσει και αποφασίζει να ξεκαθαρίσει μαζί της το παρελθόν τους και να τη διεκδικήσει ξανά. Ο Σωτήρης αντιμετωπίζει μια μηνυτήρια καταγγελία από μια μάνα, που έχασε το παιδί της στην κλινική του, τα χρέη τον πνίγουν και αποφασίζει να ζητήσει οικονομική ενίσχυση από τον Αντρέα, αλλά εκείνος αρνείται. Η Δάφνη κλέβει από ένα μαγαζί και η Αμάντα παρεμβαίνει και πείθει τον καταστηματάρχη να μην ασκήσει διώξεις. Η Δάφνη δικαιολογείται στην Αμάντα πως ότι κάνει, το κάνει για να τραβήξει την προσοχή της. Ο Άγγελος πιάνει δουλειά στην κλινική του Σωτήρη και ο Γιώργος στο μαγαζί της Πεπίτα. Τα δυο νέα παιδιά μοιράζονται τον ενθουσιασμό τους για το καινούριο τους ξεκίνημα...\n1ος Κύκλος - Επεισόδιο 2\nΌλα είναι έτοιμα για τη συναυλία της Αμάντας στο stage της Αρένας. Ο Τίμος και η Αμάντα πηγαίνουν νωρίτερα και ξυπνάνε μέσα τους μνήμες από το ερωτικό παρελθόν τους. Ταυτόχρονα η εμφάνιση της Μελίσσας προκαλεί ρήξη ανάμεσα στην Ήβη και την κόρη της Μυρτώ, καθώς η Ήβη θεωρεί τη Μελίσσα κακή επιρροή για το παιδί της. Η συνέντευξη του Αντρέα δημοσιεύεται. Η δημοσιογράφος, όμως, έχει παραποιήσει τα λεγόμενά του και υπονομεύει τη θέση της Αμάντας στη δισκογραφική, μιλώντας για ένα αστέρι, που «σβήνει» Ο Αντρέας πασχίζει να κρατήσει το άρθρο κρυφό από την Αμάντα για να μην επηρεάσει την ερμηνεία της. Η Μελίσσα, όμως, ανακαλύπτει το άρθρο και φροντίζει να ενισχύσει τις αρνητικές συνέπειες...\n1ος Κύκλος - Επεισόδιο 1\nΗ Μελίσσα και η Αμάντα συναντιούνται στην επιστροφή τους, στην Αθήνα. Η Μελίσσα, γυρίζει από σπουδές στο εξωτερικό και η Αμάντα από μια επιτυχημένη τουρνέ. Η συνάντησή τους «ξυπνάει» στη Μελίσσα το τραυματικό παρελθόν της. Στο δρόμο, η Μελίσσα έχει ένα αυτοκινητικό ατύχημα. Εγκλωβίζεται στο τρακαρισμένο ταξί, από το οποίο τη σώζει ο Τίμος που περνάει εκείνη την ώρα με τη μηχανή του. Ο ιδιαίτερος χαρακτήρας του, τής κεντρίζει το ενδιαφέρον και τον ερωτεύεται με την πρώτη ματιά, αγνοώντας την ταυτότητά του. Η επιστροφή της Αμάντας στην Αθήνα σημαδεύεται από την οριστική αποβολή της κόρης της Δάφνης, από το σχολείο. Η ένταση στην οικογένεια είναι μεγάλη και ξυπνάει στην Αμάντα μνήμες από το παρελθόν της και το νεογέννητο παιδί, που έχασε. Ο Σωτήρης, ο άντρας της, προσπαθεί να κρύψει την ενοχή του για αυτή τη βρώμικη ιστορία, ενώ ταυτόχρονα κρύβει από την Αμάντα τα οικονομικά προβλήματα, που αντιμετωπίζει η κλινική του. Ο Αντρέας, ιδιοκτήτης της δισκογραφικής εταιρείας Αρένα και πατέρας της Μελίσσας, δίνει μια συνέντευξη για την Αμάντα. Εκεί, αναφέρει και ένα νέο ανερχόμενο αστέρι, που όμως δεν κατονομάζει. Παράλληλα, προσπαθεί να πείσει τη δεύτερη γυναίκα του, την Ήβη, να υποδεχτεί τη Μελίσσα, χωρίς προκατάληψη. Η Ήβη του ξεκαθαρίζει ότι αυτή τη φορά δεν θα υποχωρήσει μπροστά στην κόρη του και ότι αν εκείνη συνεχίσει να την κοντράρει θα τον αναγκάσει να επιλέξει στρατόπεδο. Η Μελίσσα φτάνει στο γραφείο του πατέρα της και -προς μεγάλη της έκπληξή- βλέπει μπροστά της τον Τίμο. Μαθαίνει ότι είναι συνθέτης και έμπιστος φίλος του πατέρα της. Από την πρώτη στιγμή τον διεκδικεί για να της γράψει τραγούδια. Εκείνος αρνείται και αυτό την πεισμώνει πολύ. Τυχαία, ανακαλύπτει στο συρτάρι του πατέρα της, μια φωτογραφία της μητέρας της Τζέιν. Η Μελίσσα αφήνει να φανεί όλο το μίσος της, για τη μητέρα της, που την εγκατέλειψε…\nΑναζήτηση στις Σειρές\nAR3NA - Επεισόδιο 75\nAR3NA - trailer 75ου επεισοδίου (Δευτέρα 10.7.2017)\nAR3NA - Επεισόδιο 74\nAR3NA - trailer 74ου επεισοδίου (Παρασκευή 7.7.2017)\nAR3NA - Επεισόδιο 73\nAR3NA - trailer 73ου επεισοδίου (Πέμπτη 6.7.2017)\nAR3NA - Επεισόδιο 72\nAR3NA - trailer 72ου επεισοδίου (Τετάρτη 5.7.2017)\nAR3NA - Επεισόδιο 71\nAR3NA - trailer 71ου επεισοδίου (Τρίτη 4.7.2017)\nAR3NA - Επεισόδιο 70\nAR3NA - trailer 70ου επεισοδίου (Δευτέρα 3.7.2017)\nAR3NA - Επεισόδιο 69\nAR3NA - trailer 69ου επεισοδίου (Παρασκευή 30.6.2017)\nAR3NA - Επεισόδιο 68\nAR3NA - trailer 68ου επεισοδίου (Πέμπτη 29.6.2017)\nAR3NA - Επεισόδιο 67\nAR3NA - trailer 67ου επεισοδίου (Τετάρτη 28.6.2017)\nAR3NA - Επεισόδιο 66\nAR3NA - trailer 66ου επεισοδίου (Τρίτη 27.6.2017)\nAR3NA - Επεισόδιο 65\nAR3NA - trailer 65ου επεισοδίου (Δευτέρα 26.6.2017)\nAR3NA - Επεισόδιο 64\nAR3NA - trailer 64ου επεισοδίου (Παρασκευή 23.6.2017)\nAR3NA - Επεισόδιο 63\nAR3NA - trailer 63ου επεισοδίου (Πέμπτη 22.6.2017)\nAR3NA - Επεισόδιο 62\nAR3NA - trailer 62ου επεισοδίου (Τετάρτη 21.6.2017)\nAR3NA - Επεισόδιο 61\nAR3NA - trailer 61ου επεισοδίου (Τρίτη 20.6.2017)\nAR3NA - Επεισόδιο 60\nAR3NA - trailer 60ου επεισοδίου (Δευτέρα 19.6.2017)\nAR3NA - Επεισόδιο 59\nAR3NA - trailer 59ου επεισοδίου (Παρασκευή 16.6.2017)\nAR3NA - Επεισόδιο 58\nAR3NA - trailer 58ου επεισοδίου (Πέμπτη 15.6.2017)\nAR3NA - Επεισόδιο 57\nAR3NA - trailer 57ου επεισοδίου (Τετάρτη 14.6.2017)\nAR3NA - Επεισόδιο 56\nAR3NA - trailer 56ου επεισοδίου (Τρίτη 13.6.2017)\nAR3NA - Επεισόδιο 55\nAR3NA - trailer 55ου επεισοδίου (Δευτέρα 12.6.2017)\nAR3NA - Επεισόδιο 54\nAR3NA - trailer 54ου επεισοδίου (Παρασκευή 9.6.2017)\nAR3NA - Επεισόδιο 53\nAR3NA - trailer 53ου επεισοδίου (Πέμπτη 8.6.2017)\nAR3NA - Επεισόδιο 52\nAR3NA - trailer 52ου επεισοδίου (Τετάρτη 7.6.2017)\nAR3NA - Επεισόδιο 51\nAR3NA - trailer 51ου επεισοδίου (Τρίτη 2.6.2017)\nAR3NA - Επεισόδιο 50\nAR3NA - trailer 50ου επεισοδίου (Δευτέρα 5.6.2017)\nAR3NA - Επεισόδιο 49\nAR3NA - trailer 49ου επεισοδίου (Παρασκευή 2.6.2017)\nAR3NA - Επεισόδιο 48\nAR3NA - trailer 48ου επεισοδίου (Πέμπτη 1.6.2017)\nAR3NA - Επεισόδιο 47\nAR3NA - trailer 47ου επεισοδίου (Τετάρτη 31.5.2017)\nAR3NA - Επεισόδιο 46\nAR3NA - trailer 46ου επεισοδίου (Τρίτη 30.5.2017)\nAR3NA - Επεισόδιο 45\nAR3NA - trailer 45ου επεισοδίου (Δευτέρα 29.5.2017)\nAR3NA - Επεισόδιο 44\nAR3NA - trailer 44ου επεισοδίου (Παρασκευή 26.5.2017)\nAR3NA - Επεισόδιο 43\nAR3NA - trailer 43ου επεισοδίου (Πέμπτη 25.5.2017)\nAR3NA - Επεισόδιο 42\nAR3NA - trailer 42ου επεισοδίου (Τετάρτη 24.5.2017)\nAR3NA - Επεισόδιο 41\nAR3NA - trailer 41ου επεισοδίου (Τρίτη 23.5.2017)\nAR3NA - Επεισόδιο 40\nAR3NA - trailer 40ου επεισοδίου (Δευτέρα 22.5.2017)\nAR3NA - Επεισόδιο 39\nAR3NA - trailer 39ου επεισοδίου (Παρασκευή 19.5.2017)\nAR3NA - Επεισόδιο 38\nAR3NA - trailer 38ου επεισοδίου (Πέμπτη 18.5.2017)\nAR3NA - Επεισόδιο 37\nAR3NA - trailer 37ου επεισοδίου (Τετάρτη 17.5.2017)\nAR3NA - Επεισόδιο 36\nAR3NA - trailer 36ου επεισοδίου (Τρίτη 16.5.2017)\nAR3NA - Επεισόδιο 35\nAR3NA - trailer 35ου επεισοδίου (Δευτέρα 15.5.2017)\nAR3NA - Επεισόδιο 34\nAR3NA - trailer 34ου επεισοδίου (Παρασκευή 12.5.2017)\nAR3NA - Επεισόδιο 33\nAR3NA - trailer 33ου επεισοδίου (Πέμπτη 11.5.2017)\nAR3NA - Επεισόδιο 32\nAR3NA - trailer 32ου επεισοδίου (Τετάρτη 10.5.2017)\nAR3NA - Επεισόδιο 31\nAR3NA - trailer 31ου επεισοδίου (Τρίτη 9.5.2017)\nAR3NA - Επεισόδιο 30\nAR3NA - trailer 30ου επεισοδίου (Δευτέρα 8.5.2017)\nAR3NA - Επεισόδιο 29\nAR3NA - trailer 29ου επεισοδίου (Παρασκευή 5.5.2017)\nAR3NA - Επεισόδιο 28\nAR3NA - trailer 28ου επεισοδίου (Πέμπτη 4.5.2017)\nAR3NA - Επεισόδιο 27\nAR3NA - trailer 27ου επεισοδίου (Τετάρτη 3.5.2017)\nAR3NA - Επεισόδιο 26\nAR3NA - trailer 26ου επεισοδίου (Τρίτη 2.5.2017)